Dom zdravlja Kumrovec ce biti zavrsen do maja\nHome » News Archive » Project News » Dom zdravlja Kumrovec ce biti zavrsen do maja\nZadnja, treća faza, rekonstrukcije Doma zdravlja Kumrovec na Otoci je u toku, a radove izvodi firma Unigradnja. U okviru ove faze planirana je izgradnja novih sadržaja. Sam projekat sastoji se iz dva dijela - vanjskog uređenja i izgradnje prizemnog dijela objekta.\n"Planirano je da se otvoreni dio objekta u prizemlju zatvori i da se naprave dvije recepcije, magacinski prostor i prostorija za tehničke uređaje, što će biti od velike pomoći medicinskom oso-blju. U okviru vanjskog uređenja izgradit će se veliki parking sa 100 mjesta sa protupožarnim putem. Također, planirana je nova javna rasvjeta. Očekujemo da će radovi biti završeni na proljeće", kazao je načelnik Općine Novi Grad Semir Efendić.\nVrijednost radova je 1,2 miliona KM, a sredstva su obezbijedili Općina Novi Grad, Zavod zdravstvenog osiguranja KS-a, Ministarstvo zdravstva i Zavod za izgradnju Kantona Sarajevo. Okončanjem ove faze upotpunit će se izgled samog objekta.\nPodsjećamo, rekonstrukcija Doma zdravlja Kumrovec počela je 2014. godine i najveći je objekat ove namjene u KS-u kojem gravitira 50.000 stanovnika novogradske općine.


Sljedeće sedmice počinje suđenje Radomiru Šušnjaru | DETEKTOR.BA\nAutor: Albina SorgučDatum: 10.08.2018\nNaredne sedmice pred Sudom BiH počet će suđenje Radomiru Šušnjaru za učešće u ubistvima 57 osoba na području Višegrada.\nU četvrtak 16. augusta zakazana je statusna konferencija i početak suđenja Šušnjaru, optuženom za učešće u ratnom zločinu počinjenom kada je u kući u Pionirskoj ulici u Višegradu prisilno zatvoreno i zapaljeno 57 osoba bošnjačke nacionalnosti.\nOdbrana Dragana Janjića optuženog za zločine počinjene na području Foče, u petak 17. augusta iznijet će završnu riječ.\nDržavno tužilaštvo tereti Janjića da je u augustu 1992. zaštićenu svjedokinju B-1 silovao u Policijskoj stanici u Miljevini, pri čemu ju je udarao i prijetio joj.\nU utorak, 14. augusta bit će nastavljeno suđenje Ozrenu Planojeviću i Zdravku Lubardi za zločine počinjene u Rogatici.\nOni su optuženi da su u periodu od kraja maja 1992. do kraja 1993. učestvovali u progonu civila Bošnjaka, hapšenjem, nestankom osoba te drugim nečovječnim djelima. U optužnici je navedeno da je Lubarda ove zločine počinio kao pripadnik Vojske Republike Srpske (VRS), a Planojević kao pripadnik rezervnog sastava Stanice javne bezbjednosti (SJB) Rogatica.\nDan kasnije, kao i u petak, 17. augusta bit će nastavljeno suđenje Mensuru Đakiću i Begzadu Kajtaziju za zločin protiv civilnog stanovništva počinjen u septembru 1992. u selu Bukvik kod Brčkog.\nTužilaštvo Đakića tereti da, kao komandant Prvog bataljona 108. brigade Hrvatskog vijeća obrane (HVO) Bosanska Posavina, 15. septembra 1992. nije spriječio pripadnika HVO-a da izvrši ubistvo tri osobe srpske nacionalnosti, a nakon toga je propustio da kazni počinioca.\nKajtazi je optužen da je istog dana, pucajući iz automatske puške, usmrtio dvije žene srpske nacionalnosti – Milku i Radojku Brestovački.


Građanima Novog Pazara olakšan proces legalizacije - IndeksOnline.rs\nNaslovna Društvo Građanima Novog Pazara olakšan proces legalizacije\nGrađanima Novog Pazara olakšan proces legalizacije\nNOVI PAZAR – Kako bi građanima posao legalizacije bio olakšan , na poslednjoj sednici Skupštine odbornici su doneli odluku uslovima ozakonjenja objekata izgrađenih na površinama javne namene.\nTime je data mogućnost da komisija da saglasnost za one objekte koji ne izlaze iz svoje parcele ili na saobraćajnicu, kao i za one na satelitskom snimku iz 2015. godine.\nUsvojena odluka o uslovima ozakonjenja doneta je u cilju rešavanja problema građana koji imaju nelegalan objekat u postupku ozakonjenja,na svojoj katastarskoj parceli,a koji se nalazi uz saobraćajnicu i delimično na delu pojasa planirane do sada neizgrađene ulice. Često se utvrdi da je tako planirano proširenje ulice ili planom predviđena ulica nemoguća za realizaciju i da je potrebno izmeniti planski akt na toj lokaciji i omogućiti ozakonjenje takvog objekta.\nIzvestilac po ovoj tački dnevnog reda na poslednjem skupštinskom zasedanju Nihat Crnovršanin je rekao da je izmena planskog akta skupa i dugotrajna, pa je zbog toga doneta odluka koja će brzo, a uz mišljenje stručne komisije i predstavnika Javnog preduzeća za uređivanje građevinskog zemljišta kao upravljača,rešiti da li objekat može da se ozakoni ili ne.\nOdbornici Sandžačke demokratske partije kažu da je ovakva odluka afirmativna I ima za cilj da građanima, koji su do sada imali problem olakša process ozakonjenje objekata.\nOvom odlukom se pomaže i građanima koji imaju objekat van gradskog područija a ne mogu da ga ozakone zato što planom nije predvidjena izgradnja takvih objekata na toj lokaciji. Stručna komisija,ako proceni da postoji mogućnost ozakonjenja,daje saglasnost koji posle mogu da se priključe na Elektro i drugu infrastrukturu kao legalni objekti, rečeno je između ostalog o ovoj odluci, koja se našla na dnevnom redu druge ovogodišnje sednice Skupštine.\nPrethodni tekstNemačka popušta mere, maske i distanca ostaju\nSledeći tekstAmerikanac Onuora novo pojačanje košarkaša Novog Pazara


Rajković: Još nismo svesni, kao mali sam gledao slavlje vaterpolista, košarkaša...\nKapiten omladinske fudbalske reprezentacije Srbije Predrag Rajković rekao je da će mu se dočekom na balkonu Skupštine grada ostvariti san i da ekipa jedva čeka da se vrati u zemlju kako bi proslavila osvajanje titule prvaka sveta.\n"Ne mogu da opišem koliko mi je drago što ćemo biti prva fudbalska ekipa koja će izaći na balkon, gde su bili mnogi uspešni sportisti iz Srbije. Kao mali, gledao sam slavlje vaterpolista, košarkaša i mnogih drugih, i poželeo da se to i meni dogodi jednog dana. Ovi momci su to zaslužili, kako igrama tako i odnosom prema državnom dresu", rekao je Rajković pred polazak nacionalnog tima sa Novog Zelanda.\nGolman Crvene zvezde izjavio je da tim još uvek ne oseća euforiju koja se stvorila u Srbiji posle osvajanja prvog mesta.\n"Iskreno, nismo još svesni šta smo uradili. Ne znamo kolika je euforija u našoj zemlji, ali sa velikim nestrpljenjem iščekujemo da je osetimo. Jedva čekamo da dođemo i proslavimo svetsku titulu sa narodom", naveo je kapiten "orlića".\nRajković je na turniru na Novom Zelandu proglašen za najboljeg golmana.\n"Nagrada mi je veliki podstrek. Ipak, da nije bilo mojih saigrača, sigurno ne bih mogao da je dobijem", zaključio je Rajković.


Želite da dominirate svetom? Veličina je bitna\nKljučni motiv za pregovore SAD i Evrope o stvaranju zone slobodne trgovine je da se konsoliduje Zapad jer se centar svetske ekonomske moći pomera na Istok, piše Richard N. Rosecrance u “International Herald Tribune”.\nReč je o bloku u kome se ostvaruje skoro polovina svetskog društvenog proizvoda. Paradoksalno, bliskije veze sa Evropom biće mehanizam kojim Obama nastoji da ostvari strategiju o “Aziji kao pivotu”, koja postaje prioritet geopolitičke strategije Vašingtona. To nije objava trgovinskog rata Istoku, već dodatni motiv, pre svega Kini da se priključi zapadnoj ekonomskoj orbiti jer i dalje veoma zavisi od izvoza na to tržište.\nRosecrance je professor Kenedi škole na Univerzitetu Harvard i autor knjige: “Preporod Zapada: kako transatlantska unija može da spreči rat i ojača SAD i Evropu” (The Resurgence of the West: How a Trans-Atlantic Union Can Prevent War and Restore the United States and Europe).\nHoras Grili (Horace Greeley – američki urednik i jedan od osnivača Liberalno republikanske partije u 19 veku), Napoleon Bonaparta i Sesil Rouds (Cecil Rhodes – biznismen i osnivač Južne Rodezije, današnjeg Zimbabvea) – možda izgledaju kao čudno društvo, ali se sva trojica slažu da su teritorijalne, političke i ekonomske dimenzije ključne za uspeh neke zemlje. Oni su težili sticanju većeg prostora – na Zapadu, u Evropi ili preko okeana.\nHalford Mekajnder (Mackinder), poznati britanski geograf, kazao je 1904. tokom predavanja u Kraljevskom geografskom društvu da ona zemlja koja bude kontrolisala rusko središte (hearlland – misleći na područje današnje Ukrajine i evropski deo Rusije bogatih žitom i drugim prirodnim resursima), zatim prohladne stepe u centralnoj Aziji (u to vreme takođe delovi ruskog carstva) – dominiraće “svetskim ostrvom” – kako se nazivala teritorija Evrope i severne Azije – a vremenom i celom planetom. Ovaj deo teritorije lociran u središtu, pre svega ruske stepe, prema Mekajnderu, mogu da se prošire i na Zapad i na Istok bez pomorske sile.\nUbrzo se pokazalo da Rusija, koja je nespremno dočekala Prvi svetski rat a potom suočena sa (boljševičkom) revolucijom, nije mogla da kontroliše u potpunosti svoje središte, a kamoli da vlada celim svetom. Međutim, Mekajnderov pojam o geopolitičkom središtu ukazuje na ključni značaj teritorijalnih i ekonomskih dimezija u nadmetanju među državama.\nNe citirajući Mekajndera, američki predsednik Barak Obama i nemačka kancelarka Angela Merkel nastoje u poslednje vreme da stvore slobodnu trgovinsku zonu između SAD i Evrope kao novu vrstu transatlantskog i investicionog partnerstva, čija bi ekonomska moć dosezala skoro polovinu svetskog društvenog proizvoda. Obama je kazao 19. juna u Berlinu, da su Evropa i SAD “pokretači svetske privrede” i da je potrebno da “vide sebe kao nešto veće” u globalnoj težnji za slobodom, pravdom i mirom.\nUdruživanje SAD i Evrope bi, naravno, povećalo trgovinu i zaposlenost. To bi olakšalo Obamin cilj o dupliranju američkog izvoza i uvećanju investicija i potrošnje.\nGospođa Merkel bi se zadovoljna smešila kada nemački automobili i medicinska oprema preplave američko tržište, a Vašington uzvrati sa mikroprocesorima, biotehničkim uređajima i tečnim prirodnim gasom.\nAko se sporazum o slobodnoj trgovinskoj zoni zaključi sledeće godine, kao što je planirano, ekonomisti predviđaju otvaranje najmanje million radnih mesta u narednih deset godina, kao i povećanje bruto društvenog proizvoda za 0.5 odsto na obe strane Atlantika. U tom novom poslovnom ambijentu značajnu ulogu bi imalo i 259 korporacija iz Evrope i SAD, koje se nalaze na listi 500 najvećih svetskih kompanija.\nSve ovo će pospešiti investicije i turizam.\nMeđutim, ključni razlog za premošćavanje sve suženijeg “Atlantskog kanala” je što se centar svetske moći pomera na Istok i, stoga, treba konsolidovati Zapad.\nParadoksalno, bliskije veze sa Evropom biće mehanizam kojim Obama nastoji da ostvari strategiju o “Aziji kao pivotu”, koja postaje prioritet geopolitičke strategije Vašingtona, s obzirom da SAD i Nemačka zajedno poseduju ogromne resurse u razvijenoj tehnologiji i mnoštvu kvalifikovane radne snage.\nKratkoročno gledano, Kina je već reagovala – i to će činiti ubuduće – na ovu transatlantsku kombinaciju jačanjem svojih veza sa ostatkom sveta. Obarajući vrednost dolara (jačanjem svoje valute juan) i kupujući evre, Kina teži da ogromne količine američkih državnih obveznica, koje je otkupila, pretvori u deonice u američkim kompanijama. Veoma je aktivna i na londonskom tržištu novca i ulaže ogroman kapital u Afriku. Međutim, nijedan od ovih njenih poteza nije doveo do stvaranja alternativnog političkog bloka.\nZemlje poput Sudana, Zimbabvea, Mjanmara i Severne Koreje nikada neže biti okosnice novog međunarodnog ekonomskog poretka. Za sada se ne pomalja politička ili ekonomska protivteža zapadnom savezu demokratskih država, u koji je početkom meseca ušla Hrvatska kao 28 članica Evropske unije.\nNastojanje Baraka Obame i Angele Merkel da stvore veći demokratski prostor nije novo. Stratezi su uvek znali da zemlje sa više ljudi, bogatstvom i ekonomskim prostorom mogu da proizvedu više i trguju sa velikim regijama. S obzirom da je propala ideja o smanjenju tarifa u svetskoj trgovini, šta je bilo podesnije za Obamu i Merkelovu nego da teže stvaranju većeg alternativnog prostora u kome može da se slobodno trguju, podstičući tako svoje privrede u konkurenciji sa državama u usponu na Istoku?\nStratezi nakon Drugog svetskog rata su došli do sličnih zaključaka. Čuveni kreatori politike u Stejt department Džordž Kenan (George F. Kennan) i Pol Nice (Paul H. Nitze) su uvideli da “kombinacija fizičkih resursa Rusije i Kine sa tehničkim veštinama i industrijskim kapacitetima Nemačke i istočnoevropskih zemalja može činiti vojnu realnost moćnijom od bilo čega drugog što bi se protiv nje moglo mobilisati”.\nTako je počeo strpljivi rad na okupljanju saveznika u NATO, koji je u međuvremenu formiran, poduprt ekonomski konsolidovanim Evropskim zajedničkim tržištem a kasnije i stvaranjem Evropske unije.\nZa vreme Mihaila Gorbačova, a naročito Borisa Jeljcina, Rusija je želela da se priključi Zapadu i Evropskoj uniji. Nakon izbora u Rusiji 1996. godine, neki su verovali da će Rusija na kraju postati demokratija nalik na zapadne zemlje. Međutim, kada je Vladimir Putin nasledio Jeljcina, ta nadanja su se raspršila jer su bivši agenti KGB počeli da dominiraju. Rast cena nafte u to vreme omogućio je Rusiji ogromne prihode, pa su u Kremlju zaključili da im Zapad nije potreban, niti je nužno da njihova zemlja postane demokratska.\nNa kraju, pobeda u Hladnom ratu je proizašla iz odlučujuće zapadne akumulacije ekonomske i industrijske snage. Nije reč o balansu moći koji je bacio Sovjetski Savez na kolena, već višak moći, odnosno njeno “pretezanje” na stranu Zapada.\nOvo nije objava ekonomskog rata protiv Istoka, već iskazivanje uverenja da Kina i drugi treba da budu integrisani u Zapad, spajajući dve strane sveta u jednu. Trgovinski sporazum SAD i Evrope podrazumeva u ovom trenutku koncentraciju 32 hiljade milijardi dolara bogatstva i mnogo više u budućnosti. Ravnoteža moći vodi ka sukobima. Međutim, prevaga na jednu stranu privlači druge ka svetskom ekonomskom središtu od kojeg Kina zavisi. Za razliku od Rusije, Kina mora da uvozi veći deo nafte koju troši – u ovom trenutku 9.7 miliona barela dnevno. Novac za kupovinu ovog energenta zarađuje izvozom, uglavnom na Zapad, koji ima još neke prednosti. Naime, Kina dobija samo oko 50 odsto od “dodate vrednosti” od svog izvoza. Ostatak ide evropskim i američkim kompanijama, koje obezbeđuju istraživanja, razvoj, dizajn, marketing i finansiranje većine proizvoda koji se izvoze iz Kine.\nU narednim decenijama, Kina će morati i dalje da prodaje svoju robu na Zapadu kako bi došla do novca i tehnologija koje još ne poseduje. Konsolidacija evropsko-američkog bloka iziskivaće i da mu se Kina priključi, u meri u kojoj postane otvorenija, liberalnija i zemlja sa vladavinom prava.\nSkeptici će reći da je to konstantno jačanje ionako snažnih veza tradicionalnih saveznika i da Zapad može da privuče Kinu i bez ovog trgovinskog sporazuma.\nMeđutim, SAD su pokušale da formiraju bilateralni blok sa Kinom – G2 – 2009. godine, ali je zvanični Peking to odbio čime je osujećen Obamin plan o saradnji u rešavanju problema izazvanih klimatskim promenama. Bilo je jasno da je SAD potreban snažniji Zapad da bi privukao pažnju Kine. Ključna prednost novog trgovinskog partnerstva sa Evropom je u tome što ima snažnu političku i bezbednosnu osnovu.\nTo će biti mirnodopska, ali moćna alijansa kojoj će biti pridodati elementi tehnološke i vojne moći, kao i politička volja što će osnažiti Zapad u suočavanju sa ostakom sveta.\nNa kraju će – trgovina – ne rat – privući ostale ka zapadnoj ekonomskoj orbiti.


Završni račun budžeta za prošlu godinu imao “istorijski najveći obim i rekordnu realizaciju”\nPredstavnici gradske vlasti su na današnjoj sednici Skupštine grada Subotice istakli da je završni račun budžeta Grada za prošlu godinu, od 7,4 milijarde dinara, imao “istorijski najveći obim i rekordnu realizaciju”. Pohvalama su se pridružili i odbornici opozicije.\nGradonačelnik Subotice, Stevan Bakić, rekao je da je budžet imao rekordno ostvarenje i istorijski najviši iznos, što govori o tome da je oprezno i realno isplaniran.\n„Ovo treba da nam bude glavni cilj, i ovoj i svim narednim vlastima, a to je da napravimo kontinuitet stabilnosti finansija ovog grada, stabilnosti budžeta grada. Moja vizija je da grad svakoga dana na računu mora da ima dvesto do tristo miliona dinara, čime će graditi svoj autoritet i pokazivati svoju snagu“, kazao je Bakić.\nOn je ocenio da je to pokazatelj da su subotički privrednici prebrodili ekonomsku krizu izazvanu kovidom-19 i da su uspeli da sačuvaju radna mesta zaposlenih.\nPodseća i da je Grad u celosti otplatio dug za vojnu imovinu, 210 miliona dinara, i da sada može da raspolaže tim objektima bez bilo kakvih opterećenja.\n“To je dodatno osnažilo poziciju Grada da razmišljamo na koji način dalje da rešimo te objekte i da zauzmemo poziciju u budućim pregovorima sa zainteresovanim investitorima”, rekao je Bakić.\nŠef odborničke grupe Saveza vojvođanskih Mađara, Janoš Nagel, takođe ističe da je budžet za prošlu godinu rekordno ostvaren i da je najveći u istoriji grada.\n“On je realno isplaniran i 98 odsto i ostvaren, što ranijih godina nikada nije bio slučaj”, ocenjuje Nagel.\nOpozicioni odbornici, sa jednim izuzetkom, podržali su završni račun, ali i podsetili da projekti poput zgrade Narodnog pozorišta i akva parka na Paliću još uvek nisu završeni.\nObećanja od strane pokrajine i republike nisu dovoljna, rekaoje Miroslav Milojević iz Pokreta za građansku Suboticu, dodajući da treba opredeliti sredstva za završetak zgrade pozorišta i da se “napokon, uredi ovaj centar onako kako zaslužuje jedan srednjeevropski grad kao što je Subotica“.\nPrema njegovom mišljenju, građani još uvek nisu čuli stvarne razloge zbog čega se čeka sa završetkom akva parka.\n“Zašto je probijena finansijska konstrukcija kada je postojala dovoljna količina novca da se to završi? Tu postoji i jedan termalni bazen koji su građani Subotice koristili više od 40 godina, a koji više nije u funkciji pet godina. Vi na Paliću nemate nijedno mesto gde se turisti ili Subotičani mogu okupati”, konstatovao je Milojević.\nOn se osvrnuo i na kvalitet vazduha, koji je od 2016. do 2020. godine izuzetno lošeg kvaliteta o čemu se u Subotici, kaže on, dosta ćuti, uprokos tome što je reč o izuzetno važnoj temi za građane Subotice.\nAkva park Budžet Grada Subotice Janoš Nagel Miroslav Milojević Palić Skupština Grada Subotice Stevan Bakić\nUpišite tekst * six − five =


UKLJUČIMO SE u „16 dana aktivizma borbe protiv nasilja nad ženama”! - Sve o novcu\nHome\tEdukonovac\tUKLJUČIMO SE u „16 dana aktivizma borbe protiv nasilja nad ženama”!\nSvaka druga žena u Srbiji pretrpela je neki vid psihičkog, a svaka treća fizičkog nasilja – koliko je psiho-fizički aspekt samoodbrane značajan, govore podaci Viktimološkog društva Srbije. Među oblicima fizičkog zlostavljanja najčešći su šamaranje i prebijanje, dok 30% žena koje su prijavile nasilje navode da žive pod konstantnom pretnjom nanošenja telesnih povreda, ubistava dece i ostalih članova porodice.\nAkademija Eklektičkog Sistema Borenja (EFA) u okviru globalne svetske kampanje „ 16 dana aktivizma borbe protiv nasilja nad ženama” koju svake godine u periodu od 25. novembra do 10. decembra obeležava 1.700 organizacija u više od 100 država sveta, kreirala je specializovan program Eklektičkog Sistema Samoodbrane (ESS) sa misijom širenja svesti o potrebi osnaživanja žena i dece u borbi protiv psihičkog i fizičkog nasilja u porodicama, na radnom mestu i javnom okruženju.\nDana 28. 11. 2021. sa početkom u 12 časova u prostorijama akademije, u ulici Madridska 8, u Beogradu, održaće se besplatan čas „Uvod u Eklektički Sistem Samoodbrane” , uz poštovanje svih mera Vlade Republike Srbije i tom prilikom svi polaznici imaće mogućnost da se upoznaju sa psihološkim i fizičkim aspektom samoodbrane.\nOsnivač EFA akademije i EFS sistema, Borislav Ćosić, višestruki je šampion različitih borilačkih oblasti, autor Specijalističke obuke borenja pod stresom, instruktor Eklektičkog Sistema Samoodbrane (ESS) sa višedecenijskim teorijsko-praktičnim iskustvom, instruktor Eklektičkog Sistema Preživljavanja u Prirodi (ESC – Eclectic Survival Camp), koji već drugu deceniju radi kao stručni saradnik Invacionog centra Fakulteta bezbednosti, Univerziteta u Beogradu.\nBorislav Ćosić ističe da je za zdrav napredak naše zajednice od ključnog značaja briga o svim grupama stanovništva.\n,,Građenjem psihološkog stava, razvojem opšteg samopouzdanja i borbenog morala osnažujemo naše majke, sestre i kćerke, da sigurno koračaju ka svakom sutra, pružajući primer svoj našoj deci, vaspitavajući tako ih u vredne i dobre ljude.“, naglašava Ćosić.\nZajedničkim snagama napravimo korak ka sigurnijem i plemenitijem društvu!\nPreuzmite KATALOG: EFA Program\nViše informacija na sajtu EFA.


HOROSKOP-Oni vole da budu glavni - Top Media\nHome Top Zabava\tHOROSKOP-Oni vole da budu glavni\nHOROSKOP-Oni vole da budu glavni\nwritten by Top Media 24 маја, 2019\nNeki ljudi jednostavno vole da uvek vode glavnu reč i ne podnose kada neko pokušava da dominira nad njima i drži ih u potčinjenom položaju.\nOvnovi uglavnom nisu strpljive osobe i ne mogu da miruju dok neko pored njih nešto radi. Vole da preuzimaju odgovornost, a neretko će to učiniti čak i pre nego što promisle da li mogu zaista dobro da obave posao koji su na sebe preuzeli. Ipak, njihova sposobnost da donose brze i čvrste odluke kada su pod pritiskom pomaže im u ostvarivanju planova i želja, uz što se stalno trude da budu što bolji u svemu što rade.\nOsobe rođene u znaku Bika vrlo su tvrdoglave i uporne pa se može očekivati da će pokušati da preuzmu odgovornost u svakoj situaciji. Strogi su i ne odustaju čak ni kada se stvari zakomplikuju, a kada vam daju svoju reč ili obećanje da će nešto da urade ili vode sami, možete u potpunosti da se oslonite na njih jer ih je nemoguće naterati da odustanu. Uz to, njihova tvrdoglavost u takvim situacijama pružiće vam osećaj sigurnosti pa ćete ih po svaku cenu želeti zadržati na svojoj strani.\n„Kraljevi džungle“ rođeni su vođe te su uglavnom uvek oni koji naprave prvi korak i preuzmu odgovornost za ljude i stvari oko sebe. Vole drugima da zadaju zadatke, vode računa o toku radnje i realizaciji poslova, a posebno u tome uživaju ako imaju tim ljudi zbog kojeg izgledaju profesionalno i pozitivno. Uz to su vešti u komunikaciji s drugima, a ljudi ih često pamte kao osobe koje ih inspirišu da pomeraju sopstvene granice.\nJarčevi uvek rade ono što se mora, a to im je urođena potreba. Nikada im nije teško da istupe i preuzmu odgovornost na sebe, pogotovo u situacijama kada niko drugi nije spreman na taj potez. Takođe, ne mogu da sede na miru i sav posao svale na druge, a kako su oprezni, ništa ne rade impulsivno, već temeljno promišljaju posledice svojih akcija i ponašanja.\nKako se boje neuspeha, Vodolije nastoje da budu pažljive u svemu čega se uhvate. Uvereni su da uvek znaju šta je najbolje u svakoj situaciji pa će se tako i ponašati, a jedna stvar koju sebi nikada neće da dopuste jeste da se povuku i dozvole nekom drugom da ih vodi. Kada se dogodi da stvari ne idu onako kako su zamislile, osobe rođene u ovom znaku lako prihvataju poraz i nastavljaju dalje, ali se fokusiraju na to da na greškama nauče lekciju za ceo život i više je ne ponove.\nHOROSKOP-Oni vole da budu glavni was last modified: 24 маја, 2019 by Top Media\nastroastro zabavaastrologijadominacijahoroskophoroskopski znakovitop zabavatopmedia\nHOROSKOP-Oni svima praštaju\nHOROSKOP-Koliko vas dugo drži ljutnja\nTEST-Odaberi prsten i upoznaj sebe\nHOROSKOP – STRELAC (23.11. – 21.12.)\nHOROSKOP-U ljubavi se ne slažu…\nTEST-Odaberi andjela i zaviri u blisku budućnost


RTS :: Šta sve mogu da nam otkriju kamene alatke praistorijskog čoveka\nNauka Šta sve mogu da nam otkriju kamene alatke praistorijskog čoveka\nsreda, 25. nov 2020, 14:02 -> 14:20\nAutor: Ivana Atanacković\nPojačana potreba za hranom i sve veća pretnja od životinja naveli su praistorijskog čoveka na razmišljanje – kako napraviti oruđe? Odabrao je sirovinu, oblikovao je i našao namenu. Tako su nastale kamene alatke.\nProučavanjem kamenih alatki moguće je rekonstruisati život naših predaka, njihovo kretanje i način razmišljanja.\nDoktorand Filozofskog fakulteta u Beogradu, Jovan Galfi, kada nije na lokalitetu sa četkicom i metlicom u ruci, onda je u laboratoriji gde proučava kako su naši preci, od paleolita do neolita, izrađivali i koristili kamene alatke.\n„Svaka etapa u ljudskoj evoluciji, počevši od homoerektusa, ima određen način izrade kamenih alatki. Pomoću tih kamenih alatki možemo da vidimo njihov kognitivni razvoj, da shvatimo šta su hteli - da li su hteli da naprave šiljak ili sečivo, možemo da zaključimo da li je alatku napravio homoerektus, neandertalac ili moderan čovek“, kaže Jovan koji najviše proučava najstariji period ljudskog života - paleolit.\n„To je vreme kada su ljudi bili lovci-sakupljači, odnosno visoko mobilne zajednice koje su retko ostajale na jednom mestu duže od dva-tri meseca u zavisnosti od sezone. To su zajednice koje svoje preživljavanje zasnivaju na lovu divljači, sakupljanju nekog voća, bobica, itd“, objašnjava naš sagovornik.\nPrimitivni čovek je za izradu oruđa koristio razne sirovine, ali ih je najviše pravio od drveta i kamena.\nNa osnovu porekla tih sirovina arheolozi mogu razotkriti kuda su se praistorijski ljudi kretali, pa čak i koliku kilometražu su prelazili tokom svog svakodnevnog života.\n„Za neandertalce je to obično neki rejon od oko 30 kilometara oko jednog lokaliteta koji je bio njihov glavni, matični lokalitet, dok se za moderne ljude vezuje razdaljina od preko 300 kilometara gde oni operišu, love“, kaže Jovan.\nKamene alatke koje su koristili naši preci kriju mnogo više podataka o prošlosti nego što nam se čini.\nJovan nam objašnjava da na osnovu tragova upotrebe možemo da saznamo da li su korišćene za sečenje biljaka ili životinjskog mesa.\nUkoliko vas, pak, interesuje koju životinju su sekli, i to je moguće saznati analizom životinjskih masti koje ostaju na alatkama. Međutim, ovakve analize se, za sada, još uvek ne rade kod nas.\nKo zna šta bi nam otkrili tragovi na kamenim alatkama pronađenim na arheološkim nalazištima širom Srbije. Jer, naša zemlja je bogata lokalitetima iz svih perioda ljudske istorije zbog toga što je, prema rečima našeg sagovornika, bila „koridor za ljudske migracije u prošlosti“.


“Vlada Republike Srpske čeka da li će u Ekonomsko-socijalnom savjetu biti pronađeno rješenje. Ako ne bude postignuto, Vlada će utvrditi iznos najniže plate”, rekao je Višković novinarima u Banjaluci.\nOn je podsjetio da se moraju poštovati zakonska rješenja kada je riječ o utvrđivanju najniže plate.\n“Zakonskim rješenjima je definisano da se o najnižoj plati pregovara u okviru Ekonomsko-socijalnog savjeta, odnosno Unija udruženja poslodavaca, Savez sindikata i Vlada. Razgovori su započeti, a nekih značajnih stvari još nema”, rekao je Višković. Srna\nTagovi: ekonomsko socijalni savjetnajniža plataposlodavcisindikatvaznovišković


LDP: Predstavljanje Koalicije za mir u septembru | Autonomija\n"Ideja povezivanja u regionu radi rešavanja spornih pitanja"\nPredsednik Liberalno demokratske partije (LDP) Čedomir Jovanović razgovarao je poslednjih nekoliko meseci s pojedincima iz regiona o formiranju Koalicije za mir, i u septembru bi moglo biti njeno predstavljanje, receno je agenciji Beta u toj stranci.\nJovanović je imao sastanke u Zagrebu, Podgorici, Prištini, Sarajevu, a uskoro će ići i u Skoplje da razgovara sa ljudima kojima je takođe ideja povezivanja u regionu bliska.\nU septembru bi, kako je rečeno, trebalo da bude predstavljena koalicija koja bi mogla da ponudi rešenje onako kako oni vide pitanje Kosova i spornih pitanja u regionu.\n„Predstavićemo jednu vrstu platforme u kojoj su između ostalog pored kosovskog sadržani najvažniji problemi vezani za region, jer dok se ne reše pitanja Kosova i dogovor u Bosni i Hercegovini, region i Srbija neće moći da se razvijaju“, ocenjuju u LDP.\nNavode i da se ne radi o predizbornom projektu, već žele da ponude drugačije funkcionisanje organizacije političkih partija.\nU LDP-u su rekli da u Srbiji o Koaliciji za mir razgovaraju sa ljudima koji su godinama bliski LDP-u i razumeju tu politiku i uvek su tu stranku podržavali.\n„Nama je od gomilanja stranaka na jednu stranu važnije da se ljudi vrate u politiku, jer smatramo da je dosadašnji način političkog organizovanja prevaziđen“, ističu u LDP-u.


Stamatović: Patrijarh Porfirije i Sinod da se presele u Pećku patrijaršiju - Društvo - Dnevni list Danas\nPočetna » Društvo » Stamatović: Patrijarh Porfirije i Sinod da se presele u Pećku patrijaršiju\nPredsednik Zdrave Srbije (ZS) Milan Stamatović pozdravio je danas odluku patrijarha SPC Porfirija da prva tri dana uskršnjeg posta provede u Pećkoj patrijaršiji.\nUz to je ponovio poziv da se poglavar Srpske pravoslavne crkve i Sinod tu i presele kako bi ojačali, i simbolički i faktička, poziciju Srba i države Srbije uoči „sve brutalnijih pritisaka da se odreknemo Kosova i Metohije“.\n„Njegova Svetost je pokazao gde je mesto stolovanja srpskih patrijaraha“, naglasio je Stamatović, u pisanoj izjavi.\nStamatović očekuje da je ovo međupotez do najavljene promene crkvenog Ustava posle koje bi ime srpske Crkve glasilo „Srpska pravoslavna crkva – Pećka patrijaršija“.\n„Jaka simbolična poruka bilo i premeštanje posmrtnih ostataka svih patrijaraha, arhiepiskopa i mitropolita, koju nisu ostavili poslednju poruku, u istorijski memorijal – Pećku patrijaršiju“, smatra Stamatović.\nMilan Stamatovićpatrijarh PorfirijepatrijarsijaStranka Zdrava SrbijaBeograd\nJedno reagovanje na “Stamatović: Patrijarh Porfirije i Sinod da se presele u Pećku patrijaršiju”\n16. marta 2021. u 14.14


Evropski PROGRES - Knjaževačke novine\nDobro došli » Evropski PROGRES\nUpravni odbor razvojnog programa Evropski PROGRES danas je odobrio finansiranje pet projekata za pružanje podrške klasterima ukupne vrednosti 198.000 evra, od čega će Evropska unija i Vlada Švajcarske obezbediti 174.000 evra a preostalih 24.000 evra sami klasteri. Ovim projektima će biti podržano 28 malih i srednjih preduzeća na jugoistoku i jugozapadu zemlje a očekuje se da kroz realizaciju aktivnosti bude otvoreno najmanje 15 novih radnih mesta te da se poveća promet i izvoz za najmanje 5 odsto.\nNa sastanku je takođe odobrena tehnička podrška za deset opština u izradi planova kapitalnih investicija i programskih budžeta za 2016. godinu. Izrada planova kapitalnih investicija deo je napora da se poboljša proces identifikacije, razvijanja i realizacije projekata koji mogu dati značajan doprinos razvoju. Lokalne samouprave su u skladu sa Zakonom o budžetu počele da primenjuju programsko budžetiranje od 2015. godine, ali im je i dalje potrebna stručna podrška kako bi u potpunosti primenili ovaj model budžeta, koji doprinosi delotvornijem upravljanju javnih finansija.\nTokom današnjeg, petog sastanka, Upravni odbor je takođe odobrio kriterijume za javne pozive za uvođenje i razvoj geografskih informacionih sistema (GIS), projekte javno-privatnog partnerstva i projekte za pokretanje biznisa u vlasništvu žena. Takođe je odobren plan za pružanje podrške opštinama u unapređenju razvoju socijalnog uključivanja kroz zapošljavanje ugroženih grupa.\nNa sastanku je predstavljen i napredak koji je Program ostvario u prvom kvartalu ove godine, a možda je najbolji pokazatelj progresa podatak o 77 odobrenih projekata za finansiranje u ukupnoj vrednosti od 1,12 miliona evra. Još jedan od ključnih rezultata oostvarenih tokom ovog perioda je i objavljivanje poziva za podnošenje predloga projekata lokalne infrastrukture od strane Sektora za ugovaranje i finansiranje programa iz sredstava Evropske unije pri Ministarstvu finansija Vlade Republike Srbije. S druge strane, članovi Upravnog odbora su ukazali na određene izazove sa kojima se Program součava.\nAna Stanković, ispred Delegacije Evropske unije, je ukazala da opštine moraju da poštuju početnu dinamiku u implementaciji projekata i da sva kašnjenja u početku, uključujući i kašnjenja u uplatama kofinansirajućih sredstava od strane opština, mogu da uspore realizaciju projekata. U budućnosti će realizacija ovih biti ozbiljna preporuka za finansiranje novih projekata, dodala je Stanković.\nAktivnosti Evropskog PROGRESa, programa koji doprinosi održivom razvoju južne i jugozapadne Srbije, Evropska unija i Vlada Švajcarske podržaće sa ukupno 24,46 miliona evra. Odobreni projekti imaće za cilj da ojačaju lokalnu administraciju, stvore povoljnu sredinu za razvoj infrastrukture i privrede kao i poboljšanje sprovođenja socijalne inkluzije i politike zapošljavanja. Program sprovode Kancelarija Ujedinjenih nacija za projektne usluge (UNOPS) i Sektor za ugovaranje i finansiranje programa iz sredstava Evropske unije pri Ministarstvu finansija Vlade Republike Srbije (CFCU).\nBusiness insurances, Education, Evropski PROGRES, Projekti\nPrevPrethodnaMilion evra za razvoj geografskih informacionih sistema\nSledećaItalijani traže sezonske radnikeNext\nOpština Knjaževac, kao vodeći partner na projektu „Zajedničke mere za zelenu infrastrukturu“, koji realizuje u\nMinistarstvo zdravlja Vlade Republike Srbije saopštilo je danas da je u poslednja 24 časa na


Srbija čeka poteze Podgorice i Skoplja - Naslovi.net vesti\nBoris Tadić o odnosima sa susedimaSrbija želi najbolje odnose s Makedonijom i Crnom Gorom, ali je na vladama tih zemalja da učine prvi korak, rekao je predsednik Srbije Boris Tadić. „Sada nije na Srbiji da vraća ambasadore Crne Gore i Makedonije, već te države treba da izađu s predlogom ko bi bili... »\nCrnogorski ministar inostranih poslova Milan Roćen izjavio je u subotu da će Crna Gora odnose sa Srbijom normalizovati "u saglasnosti sa Bečkom konvencijom". Reagujući na izjavu predsednika Srbije Borisa Tadića da bi Crna Gora i Makedonija trebalo da predlože nove ambasadore u Srbiji, Roćen je,... »\nPredsednik Srbije Boris Tadić izjavio je da Srbija želi najbolje odnose sa Makedonijom i Crnom Gorom, ali da je na vladama tih zemalja da učine prvi korak. "Sada nije na Srbiji da vraća ambasadore Crne Gore i Makedonije, već te države treba da izađu s predlogom ko bi bili njihovi novi ambasadori u... »\nBeograd, Podgorica, Skoplje -- Predsednik Srbije Boris Tadić izjavio je da Srbija želi najbolje odnose sa Makedonijom i Crnom Gorom, ali da je na vladama tih zemalja da učine prvi korak."Sada nije na Srbiji da vraća ambasadore Crne Gore i Makedonije, već te države treba da izađu s predlogom ko bi bili njihovi novi ambasadori u Srbiji. Tek potom država Srbija će da proceni situaciju i donese adekvatnu odluku koja... »\nPredsednik Srbije Boris Tadić izjavio je da Srbija želi najbolje odnose sa Makedonijom i Crnom Gorom, ali da je na vladama tih zemalja da učine prvi korak. Odnosi Srbije i Hrvatske ključni za region. "Sada nije na Srbiji da vraća ambasadore Crne Gore i Makedonije, već te države treba da izađu s... »\nTadić: Srbija želi najbolje odnose sa Makedonijom i Crnom Gorom\nBEOGRAD - Predsednik Srbije Boris Tadić izjavio je da Srbija želi najbolje odnose sa Makedonijom i Crnom Gorom, ali da je na vladama tih zemalja da učine prvi korak. "Sada nije na Srbiji da vraća ambasadore Crne Gore i Makedonije, već te države treba da izađu s predlogom ko bi bili njihovi novi... »\n24 Satapre 2 satajoš 14 povezanih »\nVečernje novostipre 9 satijoš 10 povezanih »


Vesić: Prvi kamion sa delovima spomenika Stefanu Nemanji danas krenuo za Beograd - biznis24.rs\nZamenik gradonačelnika Beograda Goran Vesić izjavio je gostujući u Beogradskoj hronici Radio-televizije Srbije da je prvi kamion sa delovima spomenika Stefanu Nemanji krenuo danas iz Rusije za Beograd, te da 15. avgusta počinje njegovo postavljanje na Savskom trgu čija je rekonstrukcija u toku. utorak, 4. avgust 2020.\nKako je naveo zamenik gradonačelnika, radnici i montažeri iz Rusije stižu u Beograd 10. avgusta i dan pošto stigignu delovi postamenta već 15. avgusta počinju montiranje spomenika dok će vajar, Aleksandar Rukavišnikov, biti u Beogradu od septembra i nadgledati postavljanje spomenika.\n– Spomenik će biti transportovan u delovima koji će biti doveženi u deset kamiona. Prva četiri kamiona kreću iz Moskve do 7. avgust i u Beograd stižu do 14. avgusta. Naredna četiri kamiona dolaze u Beograd do 31. avgusta, a poslednja dva do 15. septembra – pojasnio je Vesić.\n– Najavljeno je da će spomenik biti u Beogradu do danas, ali je rok pomeren za deset dana zbog carinskih procedura sa Rusijom i dodatnih procedura zbog epidemije virusa kovid 19. Spomenik je bio završen i spreman za trasnport u Beograd sredinom marta ali je zbog vanrednog stanja i zatvaranja granica sve odloženo za skoro pet meseci, odnosno do 15. avgusta – rekao je Vesić.\nOn je naveo da je rok za postavljanje spomenika dva meseca od početka radova, odnosno 15. oktobar.\n– Na novom trgu biće 250 novih stabala od čega je 60 već sada zasađeno – poručio je Vesić i rekao da je ponosan jer je to treći gradski trg koji se rekonstruiše za vreme njegovog mandata u Gradskoj upravi. Slavija, Trg Republike i sada Savski trg su postali mesta na koje ljudi žele da dolaze, a dovoljno je setiti se na šta su ličile Slavija i prostor ispred stare Železničke stanice, pa da vidite kako se Beograd menja, napreduje i razvija se – poručio je Vesić.\nVesić je izrazio zadovoljstvo radovima na rekonstrukciji Savskog trga rekavši da će to biti najveći pešački trg u Beogradu površine 12 hiljada metara kvadratnih, dok će saobraćajnice zauzimati devet hiljada metara kvadratnih.\navgusta · beograd · Beograda · Beogradskoj · čija · danas · delovima · Goran · gostujući · gradonačelnika · hronici · izjavio · kamion · Krenuo · Nemanji · njegovo · počinje · postavljanje · prvi · Radiotelevizije · Rekonstrukcija · Rusije · Savskom · spomenika · Srbije · Stefanu · toku · Trgu · Vesić · Zamenik\nPretežno sunčano, popodne mogući pljuskovi\n#kaktus2020: Pokažite koji su to jedinstveni uticaji oblikovali r ...\nZamena javne rasvete u Sremskoj Mitrovici\nPredstavljena zvanična Peaky Blinders video-igra VIDEO\nPet najstarijih mobilnih telefona na svetu: Ko je bio vaš prvi me ...\nProizvođači uljarica mogu da računaju na dobru otkupnu cenu ove ...\nU beogradske vrtiće krenulo tek šest odsto upisane dece\nU Srbiji velika asimetrija između domaćih i stranih ulaganja


Žitorađani gaze sve pred sobom - jugsport.net\nŽitorađani gaze sve pred sobom\nIskusni Ristić vodi u sredinu tabele\nŽITORAĐA /PROKUPLJE – U meču 18. kola Zone Zapad na stadionu ” Kraj Toplice ” u Prokuplju, fudbaleri Žitorađe su kao ”domaćini” na ovom meču savladali favorizovanu ekipu Jastebca iz Velikog Šiljegovca rezultatom 5:2. Žitorađani su od samog starta ušli bolje u meč i predvođeni raspoloženim veteranom Igorom Ristićem, stvorili nekoliko šansi, a prvu ozbiljniju je u 23. minutu popularni ” Šilja” Marjanović pretvorio u vođstvo. Igru Žitorađe u prvom delu rezultatom 2:0 krunisao je Nikola Todorović iz penala u 36. minutu, koji je iznudio posle sjajnog solo prodora Miroljub Stanković.\nDrugo poluvreme počelo je u istom ruhu, i na 3:0 povisio je Stanković u 59. minutu, na asistenciju Ristića. Kada je izgledalo da je sve rešeno, fudbaleri iz Šiljegovca pokazuju da se fudbal igra do poslednjeg zvižduka. U narednih pola sata traje totalna ofanziva gola Žitorađe, na kome se nalazio 16-godišnji Andrija Ilić. Golman Žitorađe je uz pomenutog Ristića bio najbolji akter Žitorađe danas, nekoliko puta se ”ravnao” sa prečkom i imao je nekoliko odbranjenih šansi 1 na 1.\nGosti stižu na 3:2 golovima iz prekida u 64 i 71. minutu, preko Milićevića, i Aleksića. Opsada gola Žitorađe, od strane Šiljegovčana traje sve do sudijske nadoknade kada prvo u 91, a zatim u 92. minutu, 43-godišnji Igor Ristić trči dve kontre i pokazuje svu svoju fudbalsku raskoš i znanje koje ima u nogama. Miran i staložen u završnici akcije kako i dolikuje igraču njegovog renomea vodi Žitorađu do 5:2 i nova 3 boda.\nŽitorađa je ovom pobedom pobegla iz opasne zone i sada je na 12. mestu sa 18 bodova, u sledećem kolu gostuje fenjerašu Bošnjanu.\nIgor Ristić je kratko izjavio: Dobro smo počeli meč, i onda je odjednom počela da se stvara bespotrebna nervoza, ipak uspeli smo nekako da se saberemo i pobedimo. U sledećem kolu idemo u Bošnjane, rasterećeni bez pritiska i daćemo svoj maksimum. – rekao je Ristić.\nZbog najavljenih građevinskih radova Žitorađa od danas svoje utakmice kao domaćin igra u Prokuplju, na stadionu OFK Topličanin.\nFk Žitorađa – Fk Jastrebac – Veliki Šiljegovac\nStadion: ”Kraj Toplice” u Prokuplju\nStrelci: Marjanović u 23, Todorović (iz penala) 36, Stanković 59, Ristić u 90+1 i 90+2 za Žitorađu, Milićević u 64, Aleksić u 71. za Jastrebac.\nSudije: Aleksa Milanović, Branko Veselinović, Nikola Stojanović (ocena 8)\nFK Žitorađa: Ilić 7,5, Filipović 6,5 (od 73. Blagojević – ), Paunović 7,5, Stojanović 6,5, Cvetanović 7, Jovanović 7, Stanković 7,5, Ristić 8,5, Marjanović 8, Todorović 7, Dinić 7 (od 85 Janković – ).\nFK Jastrebac: Anđelković 6, Milićević 6,5, Stevanović 6 (od 70. Jevtić – ), Tazić 6,5, Milošević 6,5, Milosavljević 7, Jevremović 6, Dimitrijević 7, Čalojević 7, Aleksić 6,5, Lazarević 6,5\nIgrač utakmice: Igor Ristić 8,5 (Fk Žitorađa)\nFoto: N. Tonić\nMinimalac zlata vredan za Lebančane\nLebančanke pevajući iz Boljevca


SOGAZ :: Osiguranje kuća i stanova za klijente JKP Informatika\nSvesni da razne nepogode prete sigurnosti vašeg doma i najbližih osmislili smo paket osiguranja stambenog prostora i stvari u njemu od gubitka i raznih oštećenja i osiguranja od odgovornosti članova domaćinstva za štete učinjene trećim licima i njihovim stvarima.Za razliku od drugih paketa osiguranja, ugovaranje osiguranja preko JKP Informatika je veoma jednostavno.\nJKP Informatika je omogućila svojim klijentima da na vrlo lak i jednostavan način uplatom premije osiguranja, koja će se narednog meseca kao posebna stavka naći na računu Informatike, ugovore osiguranje svoje imovine i najbližih. Uplatom mesečne premije osiguranja, osiguravate vrednost svoje imovine za naredni kalendarski mesec.\nUgovoreno osiguranje obuhvata osiguranje objekta koje se nalazi na adresi na kojoj klijent prima račun za usluge JKP Informatika i stvari u njemu. Osiguranje obuhvata i osiguranje od odgovornosti vlasnika objekta, njegovog bračnog druga i dece.Za minimalnu investiciju od samo 4,29 dinara po kvadratnom metru osiguravate i imovinu i odgovornost.\nPosebna pogodnost pokriće topljenja prekomernog snega!Osiguranje topljenja prekomernog snega obuhvata pokriće za štete na građevinskom objektu i stvarima u stanu ili kući koje nastanu usled dejstva vode koja je posledica topljenja prekomernog snega.Pod prekomernim snegom podrazumeva se visina snežnog pokrivača iznad 40 cm  izmerena i potvrđena u Novom Sadu tokom bilo kog dana od strane nadležne hidrometeorološke institucije u periodu od tri meseca do nastanka štetnog događaja. Podatke o snežnim padavinama možete proveriti na sajtu Republičkog Hidrometereološkog Zavoda preko linka http://www.hidmet.gov.rs/ciril/meteorologija/klimatologija_produkti.php U slučaju štete usled nastanka osiguranog slučaja topljenja prekomernog snega osiguranik sam snosi jedan deo štete do iznosa od 5000 dinara, odnosno iznos naknade iz osiguranja biće jednak iznosu štete umanjenom za 5000 dinara.\nOsiguranik je i korisnik nadoknade iz osiguranja tačnije:\nvlasnik porodične kuće ili stana koji se nalazi na mestu osiguranja\nUplatom mesečne premije osiguranja osiguravate vrednost svoje imovine tokom narednog kalendarskom meseca u odnosu na mesec u kome ste izvršili uplatu računa sa uključenom premijom osiguranja. Na primer ukoliko uplatite račun u januaru mesecu imate pokrice tokom februara meseca. Svaki sledeći period pokrića počinje u 00 sati prvog dana a ističe u 24 časa poslednjeg dana kalendarskog meseca koji sledi kalendarskom mesecu u kome je plaćena premija osiguranja. Premija za svaki period pokrića će biti iskazana kao posebna stavka na računu JKP. Smatra se da je iznos premije za naredni period pokrića uplaćen dana koji odgovara datumu overe uplate na predštampanoj uplatnici JKP Informatike  od strane pravnih lica ovlašćenih za poslove platnog prometa ili datumu na drugom odgovarajućem dokazu o uplati premije. Ukoliko u jednom kalendarskom mesecu osiguranik uplati dva ili više  računa JKP Informatike sa uključenim iznosom premije osiguranja (a koje nije platio u prethonom periodu), period pokrića odgovara onom broju sukcesivnih kalendarskih meseci koliki je broj plaćenih računa JKP ali maskimalno do tri sukcesivna kalendarska meseca bez obzira na broj uplata, dok će vam višak uplaćene premije biti vratićen. Osiguravač nema obavezu isplate nadoknade iz osiguranja za osigurani slučaj koji je nastao van perioda pokrića za koji je plaćena premija.\nkada se dogodi osigurani slučaj, osigranik je dužan da o tome obavesti svakog osiguravača istog rizika i saopštiti mu imena i adrese ostalih osiguravača, kao i sume osiguranja pojedinih ugovora zaključenih sa njima.\nUkoliko ne želite da koristite uslugu osiguranje, u bilo kom momentu trajanja osiguranja, isto možete prekinuti tako što nećete uplatiti iznos premije iskazan na računu, tj. uplatom iznosa računa za JKP Informatiku umanjen za iznos osiguranja.Pored toga, osiguranje možete otkazati i na jedan od navedenih načina.\nDostavljanjem imena i prezimena i jedinstvenog matičnog broja prostora sa računa JKP Informatika na jedan od sledećih načina:\nslanjem elektronske poruke na osiguranje.ns@deltagenerali.rs\nslanjem dopisa na adresu: Centrala Delta Generali Osiguranja, Bulevar Oslobođenja 76, 21000 Novi Sad\nTekuće osiguranje prestaje istekom kalendarskog meseca u kojem ste, na jedan od navedenih načina, za to izrazili svoju volju. Od sledećeg meca JKP Informatika, na vašem računu, više neće iskazivati posebnu stavku "osiguranje".


Višković: Vlada Srpske biće podrška svakoj dobroj investiciji - Glas Srpske\nSrna 22.09.2021 17:05\nBEOGRAD - U okviru konferencije o investicionim potencijalima Republike Srpske, predsjednik Vlade Republike Srpske Radovan Višković razgovarao je danas u Beogradu sa predstavnicima više kompanija, zainteresovanih za ulaganja na području Republike Srpske, saopšteno je iz Biroa za odnose s javnošću Vlade Srpske.\nU odvojenim susretima, Višković se sastao sa predstavnicima "Neoplante", "Nis"-a, "Ceptera", "Helvetia hotela", "Delta holdinga", "Pontiluks" i kompanija "Energoprojekt".\nVišković je informisao predstavnike ovih kompanija o prednostima ulaganja u Srpsku, ističući da će Vlada Republike Srpske biti podrška svakoj dobroj investiciji, koja će doprinijeti privrednom razvoju i novim radnim mjestima, navodi se u saopštenju.\n- Sve ove kompanije imaju izražen interes za nove investicije u Republiku Srpsku. Drago mi je što je današnja konferencija o investicionim potencijalima bila odlična prilika da na jednom mjestu i u direktnim razgovorima dobiju sve potrebne informacije - rekao je Višković.


Nemačka daje grantove za brži razvoj vakcine › Made-in-Germany.rs\nKako bi ubrzala razvoj potencijalnih vakcina protiv korona virusa, Nemačka je odobrila grantove finansijske pomoći za tri biotehnološke kompanije, prenosi agencija Rojters.\nSve tri firme imaju snažan potencijal, ali očekuju probleme tokom faze testiranja, jer treba stići do efikasne i bezbedne vakcine. Tim povodom ministarka za istraživanje Anja Karliček je poručila da inekcija verovatno neće biti dostupna široj javnosti do sredine sledeće godine.\n– Ne treba da očekujemo čudo. Moramo nastaviti da pretpostavljamo da će vakcine za širu javnost biti dostupne najranije od sredine naredne godine – rekla je Karliček i pozvala građane da nose maske i održavaju fizičku distancu.\nOna je pojasnila da su vladini savetnici preporučili da grantovi iz fonda vrednog 750 milijardi eura za razvoj vakcina budu dodeljeni firmama „BioNteh“, „KjurVak“ i „IDT Biologika“ koji već rade na sintezi vakcine protiv novog korona virusa.\nU Nemačkoj je do 29. jula registrovan porast broja novih slučajeva obolelih od korona virusa, na ukupno 207.960 zaraženih i 9.133 umrlih. Lotar Viler, direktor instituta „Robert Koh“ koji prati razvoj pandemije, za porast obolelih krivi nemar građana.


Republika / STRUČNJACI UPOZORAVAJU: Ovo bi moglo da bude pretnja električnim automobilima\nSTRUČNJACI UPOZORAVAJU: Ovo bi moglo da bude pretnja električnim automobilima\nčetvrtak, 7. 2. 2019.| 00:16\nSvi veći proizvođači automobila odlučili su se za električnu budućnost, ali prelazak na nove tehnologije bi mogao biti preuranjen, sugerišu poslednje prognoze.\nPrebrz prelazak na električna vozila bi mogao da bude problematičan\nBrojni proizvođači ulažu milijarde evra kako bi pratili konkurenciju i na vreme prešli na struju. No taj prelazak mogao bi da se dogodi prerano, a to bi nekima moglo da prouzrokuje nenadoknadiv gubitak i egzistencijalne probleme. Postoji mogućnost da su krivo procenili tržište i prebrzo povećali električne kapacitete. Upravo to sugeriše "Deloitte" koji prognozira povećanje udela električnih vozila na tržištu, ali ne intenzitetom kojem se nadaju proizvođači.\nTako bi već 2020. godine tržište trebalo da naraste na 4 miliona električnih vozila, a 2025. na 12 miliona. Iako se drastičan rast nastavlja i dalje te najavljuju 21 milion električnih vozila do 2030. godine, stručnjaci u "Deloitteu" kažu da to znači ogromne viškove u proizvodnji. Njihov scenario kaže da će 2030. godine biti proizvedeno 14 miliona više električnih vozila od potreba tržišta, a to znači između ostalog i dodatan pad cena. Poslednje analize kažu da će se cena električnih i vozila na fosilna goriva izjednačiti najkasnije do 2024. godine.\nElektrični automobili u proizvodnom asortimanu definitivno imaju tržišno opravdanje. Godine 2017. prvi put je u svetu prodato preko milion električnih automobila, a već godinu dana kasnije prodaja je udvostručena. No to su još mali iznosi, pa tako udeo prodaje električnih vozila i plug-in hibrida na svetskom razini nivou tek 2,2 odsto.\nTakođe, za prelazak na struju potrebne su milijarde, a pritom je i dalje teško zadržati profitabilnost. Na primer, Tesla je usprkos drastičnom rastu proizvodnje i približavanju godišnjem planu proizvodnje od pola miliona vozila morala da otpusti 3.000 radnika kako bi osigurala profitabilnost proizvoda koji nije jeftiniji od 35.000 dolara (Tesla Model 3). S druge strane Folksvagen u svoj I.D: električni program ulaže na desetine milijardi, a prate ga svi veći proizvođači poput Mercedesa i BMW-a.\nELEKTRIČAN, A NA PRVOM MESTU: Jaguar I-Pejs najprodavaniji auto u decembru u Holandiji\nAuto Automobil Automobili Lifestyle električni automobili


MEĐUNARODNI DAN ŽENA NA SELU –DRUŽENjE SA ŽENAMA U MJESNOJ ZAJEDNICI PAĐINE (FOTO) - Zvornicki.ba\nMEĐUNARODNI DAN ŽENA NA SELU –DRUŽENjE SA ŽENAMA U MJESNOJ ZAJEDNICI PAĐINE (FOTO)\nMeđunarodni dan žena na selu obilježen je u mjesnoj zajednici Pađine, grad Zvornik gdje su predstavnice zvorničke Komisije za jednakost i ravnopravnost polova organizovale medicinski pregled, mjerenje krvnog pritiska i šećera za pripadnice nježnijeg pola. Žene svih generacija, njih više od 40, imale su danas priliku da nakon urađenih mjerenja razgovaraju i sa ljekarom.\nŽene na selu Zvornika predstavljaju važan resurs za razvoj sela i ekonomski razvoj u cjelini. Dragana Milošević, predsednica Komisije za jednakost i ravnopravnost polova ističe da je neophodno ekonomski ojačati ženu, koja je stub porodice.“ Samo zajedničkim radom, kompromisom i uzajamnom podrškom između muškarca i žene možemo imati jaku i stabilnu porodicu, Ona je oslonac kako za jaku ženu, tako i za uspješnog muškarca“, ističe predsednica komisije Dragana Milošević.\nGrad Zvornik ulaže u poboljšanje infrastrukture u ruralnim područjima, a to je prema mišljenju stručnjaka između ostalog neophodno za dugoročno poboljšanje položaja žene na selu.\n„Naš cilj je da obezbijedimo približne ako ne iste uslove za građane koji žive u gradu ili u ruralnom području. Takođe, cilj nam je da poboljšamo uslove za pokretanje biznisa, i za žene i za muškarce.Sve to će dovesti do boljeg položaja svih građana Zvornika, bez obzira na pol,“ smatra Zoran Stevanović, gradonačelnik grada Zvornik.\nU petak, 20. oktobra 2017.godine Mirjana Lukač, direktorica Gender centra – Centra za jednakost i ravnopravnost polova Vlade Republike Srpske posjetiće Zvornik i susrešće se sa gradonačelnikom Stevanovićem.


Otvorena izložba fotografija “Alija Izetbegović između Istoka i Zapada” – Kulturno sportski centar\nOtvorena izložba fotografija “Alija Izetbegović između Istoka i Zapada”\n14.10.2020 17.10.2020 Almedin MehićKultura, Vijesti\nJU KSC Vogošća u saradnji sa JU Muzej “Alija Izetbegović” sinoć je organizovala izložbu pod nazivom “Alija Izetbegović između Istoka i Zapada”. Radi se o rijetko prikazanim i privatnim fotografijama i dokumentima iz života Alije Izetbegovića, prvog predsjednika međunarodno priznate Bosne i Hercegovine,\nIzložbi su prisustvovali brojni poštovaoci lika i djela Alije Izetbegovića, a imali su priliku pregledati 32 panoa sa više od stotinu trideset fotografija na kojima je predstavljen njegov politički, društveni i privatni život.\nPrije zvaničnog otvorenja izložbe prisutnim zvanicama obratio se načelnik Vogošće Edin Smajić s porukom da je način razmišljanja i donošenja odluka prvog predsjednika BiH moguće shvatiti tek u današnje vrijeme.\nDirektorica JU Muzej “Alija Izetbegović” Nađa Berberović-Dizdarević kazala je da ovu izložbu čini posebnom činjenica da prikazuje mnoge fotografije i dokumente iz života Izetbegovića koji do sada nisu prikazani u javnosti.\nPosjetioci imaju priliku pogledati izložbu “Alija Izetbegović između Istoka i Zapada” svaki radni dan do 23. oktobra, u vremenu od 10.00 do 18.00 sati uz besplatan ulaz.\nIzložba fotografija “Alija Izetbegović”


Koalicija "Domovina" u NSRS- neće prisustvovati posebnoj sjednici o "upadu" SIPA-e - Klix.ba\nKoalicija "Domovina" u NSRS- neće prisustvovati posebnoj sjednici o "upadu" SIPA-e\n10.12.2015. u 15:31\nKlub poslanika Koalicije „Domovina“ u Narodnoj skupštini RS-a ogradio se danas od zahtjeva za sazivanje posebne sjednice entitetskog parlamenta zbog „upada“ pripadanika Agencije za istrage i zaštitu BiH (SIPA) u prostorije policijske stanice i Općine Novi Grad/Bosanski Novi.\nPotvrdili su da neće prisustvovati posebnoj sjednici parlamenta RS-a, koja je na zahtjev Vlade RS-a, zakazna za danas u 14 sati i 30 minuta.\nZaključke Vlade RS-a povodom „upada“ SIPA-e u prostorije policije u Novom Gradu/Bosanskom Novomi ocijenili su kao neprihvatljive, antiustavne i neprimjerene datom trenutku.\n-Cilj Vlade RS-a je da se još jednom poruči da se u RS-u ne poštuje država BiH, sigurnosne i pravosudne institucije BiH i konstitutivni narodi, naglasio je poslanik Koalicije „Domovina“ Mihnet Okić.\nZabrinjavajuće je, kazao je novinarima, da Vlada RS-a navodi u zaključcima i naređuje MUP-u RS-a da spriječi svaki ulazak i pretres u prostorijama, institucijama RS-a i njenih općina.\n-Ne znamo po kojem zakonu i kako Vlada RS-a misli to provesti. Mišljenja smo da svako treba da odgovara za ono što je činio- rekao je Okić.\nSmatra da ima prostora i za nepovjerenje prema MUP-u RS-a, u kojem i danas rade veći broj osumnjičenih za ratne zločine.\nU Koaliciji „Domovina“ podržali su državne institucije, Sud, Tužilaštvo i SIPA-u, te pozvali da se o svemu „razgovara hladne glave“.\nI poslanik Koalicije „Domovina“ Nedim Čivić je istakao da neće „učestvovati u ovom cirkusu“, misleći na posebnu sjednicu parlamenta RS-a te dodao da je ovo napad na državne institucije i podrška osumnjičenim za ratne zločine.\nPotpredsjednik Narodne skupštine RS-a Senad Bratić je ponovio da je činjenica da su se u Novom Gradu/Bosanskom Novom dogodili zločini tokom rata te smatraju da posebna sjednica Skupštine RS-a nije način da se da podrška istražnim organima da se ispitaju zločini nad Bošnjacima u toj općini.\nBratić, koji je rodom iz Bosanskog Novog, rekao je da policija u toj općini radi danas normalno te istakao da je SIPA iz Općine i komunalnog preduzeća izuzela dokumentaciju iz ratne 1992.godine.\nIstakao je da parlament RS-a mora sačekati da se istraži šta se desilo u akciji SIPA-e i da se Narodna skupština ne miješa u ratne zločine nad Bošnjacima tokom rata, jer njihove porodice zaslužuju istinu šta se dogodilo tokom rata.\nZahjev za posebno zasjedanje uputila je Vlada, koja je danas donijela zaključak da prekida saradnju sa Sudom i Tužilaštvom BiH te Agencijom za istrage i zašitu (SIPA) BiH, a nakon „grubog kršenja međupolicijske saradnje, jutrošnjim upadom SIPA-e u prostorije Općine, policijske stanice i komunalnog preduzeća u Novom Gradu/Bosanskom Novom, saopćio je ministar unutrašnjih poslova Republike Srpske Dragan Lukač.\nPotpredsjednik entitetskog parlamenta Nenad Stevandić je rekao da se u Vladinom zahtjevu ne radi o procjenjivanju da li je neko kriv ili ne.\n-Ovo zasjedanje ima za cilj da se situacija smiri, procijeni i precizno definiše buduća saradnja da ovo ne bi jednog dana preraslo u ozbiljan sukob koji nikome nije potreban- ustvrdio je Stevandić.\nRekao je da se mora poštovati ustavna struktura i RS-u i BiH te da će se na sjednici definirati nadležnosti RS-a u svim postupcima.\nNarodna skupština RS Koalicija Domovina\nOčekuje se buran dan u NSRS: Prijedlog zakona o igrama na sreću na dnevnom redu\n12.03.2019. u 07:54


Velike mogućnosti ekonomske saradnje PK Vojvodine i PK županije Čongrad, Segedin\nBack PRIVREDA INSTITUCIJE Velike mogućnosti ekonomske saradnje PK Vojvodine i PK županije Čongrad, Segedin\npetak, 16 jun 2017 21:09\nUpravni odbori Privredne komore Vojvodine (PKV) i Privredne komore županije Čongrad, Segedin, održali su u petak, 16. juna 2017. godine, u PKV zajedničku svečanu sednicu.\n- Cilj je podizanje atmosfere i stvaranje privrednog ambijenta kako bi se privrednici iz županije Čongrad osećali pre svega prijatno i videli da u nama imaju partnere za razvoj privrede, te da ćemo i dalje nastaviti kontinuiranu saradnju. Bez obzira na tradiciju koja postoji između naše i mađarske privrede, i uopšte između županije Čongrad i AP Vojvodine, mi želimo da unapredimo tu postojeću saradnju, a današnja sednica je početak - rekao je predsednik PK Vojovdina, Boško Vučurević.\nPredsednik Privredne komore županije Čongrad, Pal Nemeši (Nemesi Pál), istakao je da je ovo praktično drugi korak u saradnji ove dve komore i podsetio je da je delegacija PKV na proleće ove godine boravila u Segedinu kada su napravljeni prvi potezi i definisane osnove dalje zajedničke saradnje.\n- Nakon toga, usledio je Poljoprivredni sajam u Novom Sadu, gde smo i sami bili prisutni i tu smo videli kakve su potencijalne mogućnosti ekonomske saradnje između dve oblasti. Na bazi toga, dogovorili smo se da se ponovo vidimo u Novom Sadu i da pokušamo da izdejstvujemo konkretne korake, odnosno konkretne oblike saradnje. To je zapravo osnovni cilj današnjeg skupa - obavestio je Nemeši.\nMeđu članovima delegacije Privredne komore županije Čongrad ima dosta privrednika koji već imaju ostvarene poslovne kontakte sa privrednicima sa teritorije AP Vojvodine.\n- Osnovni cilj našeg današnjeg sastanka je da vidimo kakva je sad privredna atmosfera ovde u Srbiji, kakvi su propisi kada je privreda u pitanju, kako bismo na bazi tih informacija stekli još više saznanja o vašoj sredini i otvaranju novih puteva za saradnju - naglasio je potpredsednik Privredne komore županije Čongrad, Šandor Palotaš (Palotás Sándor).\nPosebno je značajna saradnja koju ova dva regiona ostvaruju u oblasti turizma. Turistička organizacija Vojvodine (TOV) preko deset godina radi projekte prekogranične saradnje, a upravo sa županijom Čongrad je napravljen projekat kojim će se afirmisati Potisje, koje je ušlo u Strategiju razvoja turizma Republike Srbije.\n- Treba naglasiti da iz godine u godinu broj turista u Vojvodini raste. Prema zvaničnoj statistici Republičkog zavoda za statistiku, mađarski turisti se nalaze na četvrtom mestu prema broju poseta, a ostvaruju sve više i više noćenja. Svi ti podaci govore da je Vojvodina atraktivna i da ima šta da ponudi, odnosno da su naši proizvodi atraktivni zemljama u regionu, naglasila je direktor TOV, Nataša Pavlović.\n- Unapređenje regionalne saradnje jedan je od primarnih zadataka PKV. Razmena dobre prakse u oblasti tržišnog poslovanja i zajednički rad na poboljšanju privrednog ambijenta, svakako će učiniti privredne subjekte na našim teritorijama konkurentnijim – zaključio je Boško Vučurević.\nSvečanoj sednici prisustvovali su i generalni sekretar Privredne komore županije Čongrad, Žužana Olah Trašerne, direktor sektora za podršku investicija Razvojne agencije Vojvodine, Ivan Borovčanin, savetnik za strane direktne investicije Ana Muškinja i predsednik Mađarsko-srpske trgovinsko-industrijske komore, Đerđ Terek.\nJovana Apić, PR


1090046 100001 SOLARNA ĆELIJA Blue Selective ESK 2.5-SB (2.5kvm) EUROTERM -- #\nProizvodnja solarnih kolektora u EUROTERMU je pod strogom kontrolm kvaliteta, kako bi se postigle željene visoke performanse. U kolektore je ugrađena selektivna bakarna folija, proizvod BLUTEC tip ETA PLUS koja je ultrasonično zavarena za bakarni kolektorski ram u "U" ili "H" varijanti. Kolektorski ram od bakarnih cevi dobijen je zavarivanjem TIG postupkom i testiran na 15 bara komprimovanog vazduha, potopljen u vodenom rastvoru. Konstrukcija kolektora izrađena je od visoko kvalitetnog aluminijuma ALMgSi 0.5 F 22. Transparent čini solarno kaljeno staklo debljine 4mm koje je visoko izdržljivo sa niskim sadržajem gvodžđa i olova čime se postiže velika propustljivost sunčevih zraka. Izolacija se sastoji od mineralne vune 50 kg/m3 gustine sa crnom laminantnom presvlakom debljin 40mm.\nEUROTERM je izgradio svoju reputaciju na osnovi kvaliteta. Činjenica da je Euroterm prvi proizvodjač sunčanih kolektora sa FULL PLATE ultrasonocnom tehnologijom u bivšoj Jugoslaviji još veći je motiv za stalnim razvojem sto za cilj ima dobijanje superiornog proizvoda na tržištu sa prepoznatljivim karakteristikama. Stručnim radom i zalaganjem Euroterm proizvodu su sertifikovani prema ISO 9001 i SOLAR KEYMARK E DIN koji su jedna garancija za uspesan nastup na najzahtevnija tržišta u Evropi i Svetu. Prednosti solarnog panela Euroterm su izvanredno duga eksploatacija i konstantne radne karakteristike, permanentno visoki solarni učinak i visok procenat uloženih sredstava, atraktivan i prijatan dizajn, kao i laka i brza montaža. Potrebno je istaći da su solarni kolektori potpuno ekološki proizvodi koji koriste čistu i potpuno besplatnu energiju Sunca te da u procesu eksploatacije imaju nultu emisiju Co2 u atmosferu sto doprinosi očuvanju životne sredine sto u vremenu u kome živimo predstavlja imperativ!


U Vršcu održana završna konferencija projekta "Zdravo starenje i demencija - bolji život" - eVršac\nSpecijalna bolnica za psihijatrijske bolesti „Dr Slavoljub Bakalović“ Vršac, kao vodeći partner na projektu, na samom kraju implementacije projekta „Zdravo starenje i demencija – bolji život“, organizovala je promotivnu konferenciju na kojoj su predstavljeni rezultati projekta.\nNa konferenciji su govorili direktor SBPB “Dr Slavoljub Bakalović” prim. dr Tatjana Voskresenski, ispred vodećeg partnera, a putem video veze iz Rešice Silviu Tinca i dr Violeta Morosoi, ispred drugog partnera, Okružne bolnice za urgentnu medicinu iz Rešice.\n“Naša zdravstvena ustanova, zajedno sa partnerima iz Rešice, ovaj projekat implementira putem INTERREG-IPA programa prekogranične saradnje Rumunija-Srbija, od maja 2019. godine. Posle 30 meseci implementacije, projekat se uspešno privodi kraju, uz značajne i trajne rezultate, kao što je izgradnja novog objekta od 1.000 kvadratnih metara – Centra za demenciju u okviru kruga vršačke Bolnice, kapaciteta 30 postelja, izgrađenim u skladu sa svim važećim propisima Republike Srbije i Evropske unije. Tokom projekta, organizovana je kampanja širenja svesti o demencijama, kao i o negativnim posledicama stigmatizacije lica koja boluju od demencija, upriličeni su stručni skupovi i obuke za stručnjake s obe strane granice, a u bolnici u Rešici je nabavljena medicinska oprema. Takođe, napisan je i pušten u rad specijalizovani softver koji omogućava stručnjacima s obe strane granice da razmenjuju mišljenja i uopšteno pružaju kvalitetniju zdravstvenu negu licima koja boluju od demencija”, rekla je prim.dr Tatjana Voskresenski direktorka SBPB “Dr Slavoljub Bakalović”.\nUkupna vrednost projekta bila je 1.175.580 eura za oba partnera na projektu, od čega Evropska unija finansira 85 odsto, dok korisnici sami obezbeđuju preostalih 15 odsto. Pokrajinski sekretarijat za finansije Autonomne pokrajine Vojvodine obezbedio je vršačkoj Specijalnoj bolnici deo sredstava potrebnih za sufinansiranje projekta.


Dobit 'Boksita' u prošloj godini 2.033.000 KM\nDobit "Boksita" u prošloj godini 2.033.000 KM\nUtorak, 03 Mart 2015 09:39\nKompanija "Boksit" iz Milića ostvarila je u 2014. godini prihod u visini od 50.000.000 KM, koji je za osam odsto veći nego u prethodnoj godini, dok je ostvarena dobit veća za 59 odsto nego u 2013. godini i iznosi 2.033.000 KM.\n"Troškovi su u poređenju sa prethodnom godinom bili manji za šest odsto", saopšteno je iz Službe za odnose sa javnošću milićke kompanije. U "Boksitu" ističu da posebnu pažnju zavređuje činjenica da je tokom godine investirano oko 9.000.000 KM, od čega 6.000.000 KM vlastitih sredstava, što je četiri puta više nego u prethodnoj godini. Ulaganjima u savremenu opremu i tehnologiju, navodi se u saopštenju, povećan je obim proizvodnje u pojedinim sektorima.\nU sektoru "Proizvodnja hrane" povećana je proizvodnja konzumnih jaja za 20 odsto, u sektoru "Saobraćaj" proizvodnja je veća za 15 odsto, dok je u sektoru "Drvoprerada" proizvodnja namještaja veća za 30 odsto. "Time su stvoreni uslovi za dugoročnu i profitabilnu proizvodnju u sektoru `Rudarstvo`, kao i drugim sektorima, što će doprinijeti sigurnijoj i stabilnijoj poziciji Kompanije na tržištu u narednom periodu", saopšteno je iz "Boksita".\nU saopštenju se napominje da su ovako dobri proizvodni i finansijski rezultati postignuti bez obzira na probleme koji su se javljali tokom godine. "Oni su posebno bili izraženi u sektoru "Rudarstvo" zbog nepogoda, klizišta i poplava, odnosno u sektoru `Saobraćaj` zbog mjera po pitanju dozvola za međunarodni prevoz, kao i drugih problema u vezi sa tržištem", navedeno je u saopštenju.\nU "Boksitu" ističu da je u 2014. godini broj zaposlenih u ovoh kompaniji povećan za 14 odsto, odnosno za 76 radnika, te da su neto primanja bila veća za tri odsto nego u 2013. što je, kako je istaknuto, rezultat poslovne politike Kompanije da se prioritet da ulaganjima u investicije i razvoj, umjesto u ličnu potrošnju.\nViše iz kategorije: « Iz BiH izvezeno zlato vrijedno 48 miliona KM! Rekordna zarada beogradskog aerodroma »


KESTEN apartman Beograd, Zemun, Grnji grad, Cara Dušana\nKESTENapartman Beograd, Cara Dušana, Zemun\nRezerviši apartman "KESTEN"\n1 osoba 35 70 105 140 175\n2 osobe 35 70 105 140 175\n3 osobe 40 80 120 160 200\nKESTEN je dvosoban apartman u Zemunu, u dvorišnoj zgradi. Ima parking mesto u garaži, terasu sa lepim pogledom i prima četiri osobe.\nŠćućuren u potkrovlju niskospratne stambene zgrade, na skoro 45 kvadrata nalazi se apartman KESTEN – jedno od lepših iznenađenja za sve koji traže stan na dan u Zemunu. Dugački hodnik ispinjen ugradnim garderobeima zagasito smeđe boje u koji ulazite sa varat, nastavčja se na interesantnu prostoriju koja predstavlja simpatičan snevni boravak otvroenog koncepta uglavljen pod kosinama krova. Odatle, jedna vrata vode u vrlo dopadljivo kupatilo sa tuš kabinom, druga u malu spavaću sobu sa bračnim ležajem i treća na terasu sa šarmantnim setom za sedenje od trske i kovanog gvožđa. Uređenje KESTENA nosi sanažan lični pečat. Interesantne kombinacije boja, matrijala,stilova i konačno ukrasnih detalja ostavljaju utisak na svakog ko se nađe u ovom entrijeru. Servisno posmatrano, apartman je više nego solidno opremljen : pošto se jedan od dva dvoseda u dnevnoj može rasklopiti u KESTENU može boraviti do četiri osobe.\nApartman se nalazi u tihom delu Zemuna, nedaleko od Gardoša i Dunavskog keja. Kada ovom paketu dodate mesto u garaži zgrade, onda i cena dnevnog najma od 35 evra, jasno je da KESTEN spada u grupu zvanu apartmani Beograd povoljno. Zato ga i toplo preporučujemo.\nklima uređajkablovska TV liftbežični internet Centralno grejanjegaraža terasatuš


SEEbiz.eu / RS / Saradnja Srbije i Kine u oblasti upravljanja vodama\nSaradnja Srbije i Kine upravljanje vodama Srbijavode\nSaradnja Srbije i Kine u oblasti upravljanja vodama\nDatum objave: 11.05.2019. - 18:04:14\nBEOGRAD – Delegacija Ministarstva poljoprivrede, šumarstva i vodoprivrede sastala se danas sa delegacijom Kine koju je predvodio zamenik ministra vodnih resursa Lu Guihiu povodom predstavljanja projekta za unapređenje vodoprivrede, podizanja kvaliteta upravljanja vodama i vodosnabdevanja Srbije.\nDržavni sekretar Ministarstva poljoprivrede, šumarstva i vodoprivrede Boban Kostić rekao je novinarima posle sastanka u zgradi JVP „Srbijavode" da je poseta delegacije Kine u sklopu saradnje dve zemlje u okviru kineske inicijative „Pojas i put".\nPodsetio je da je nedavno predsednik Srbije Aleksandar Vučić bio u poseti Kini gde su potvrđeni dugogodišnji prijateljski odnosi dveju zemalja.\n„Današnji sastanak se odnosio na probleme u oblasti voda sa kojima se suočavaju Kina i Srbija", rekao je Kostić i naveo da je sastanak bio konstruktivan i kvalitetan.\nGeneralni direktor JVP „Srbijavode" Goran Puzović rekao je da su na sastanku definisani mogući vidove saradnje i pomoći Kine u savladavanju problema vezanih za sektor voda u Sbiji.\n„Definisali smo četiri osnovne tačke saradnje Kine i Srbije u oblasti voda", kaže Puzović.\nObjasnio je da se pomoć odnosi na pripremu i izradu tehničke dokumentacije u izgradnji zaštitnih sistema za odbranu od poplava.\nDruga tema je, kaže, razvoj navodnjavanja u Srbiji i iskustva i znanja koja može da prenese Kina kao ogromna zemlja koja se, dodaje, suočava sa mnogo većim problemima od Srbije.\nTreći vid pomoći je, navodi, u pripremi mapa vezanih za eroziju i bujice, a četvrti, razvoj vodoprivrednog informacionog sistema i sistema rane najave.\n„Imamo najavu da će doći do jednog ozbiljnijeg poplavnog talasa. U naredna dva dana predstavnici kineske delegacije moći će i da vide kako mi sprovodimo odbranu od poplava i na koji način štitimo prvenstveno živote naših ljudi, i imovinu", rekao je Puzović.\nKako je najavljeno, kineska delegacija će sutra obići nekoliko lokacija u Srbiji kako bi se kroz konkretne primere na terenu razmotrili mogući načini saradnje.


Britanija preporučuje da AstraZenekinu vakcinu ne primaju mlađi od 30 godina\nSvet Autor:Beta, FoNet07. apr. 202120:42 > 21:322 komentara\nVlasti Velike Britanije preporučile su da AstraZenekinu vakcinu protiv kovid-19 ne primaju mlađi od 30 godina, gde je to moguće, zbog sve jačih dokaza da je vakcinacija povezana sa stvaranjem krvnih ugrušaka.\nPrethodno su Britanska i Evropska agencija za lekove naglasili da korist od vakcinisanja i dalje prevazilazi rizike za većinu ljudi, iako je EMA saopštila da je otkrila „moguću vezu“ između vakcine Astrazeneka i retkog stvaranja krvnih ugrušaka.\n„Zaključili smo da prijavljeni neobični i retki slučajevi krvnih ugrušaka treba da budu smatrani kao moguće nuspojave ove vakcine“, rekla je izvršna direktorka EMA, Emer Kuk na konferenciji za novinare, iznoseći nalaze ispitivanja Komiteta za bezbednost EMA, sa sedištem u Amsterdamu.\nBritanske vlasti preporučile su da se mlađima od 30 godina ponudi druga vakcina, mada EMA nije uvela takva ograničenja za AstraZeneku, već je prepustila zemljama članicama da same odluče.\nNekoliko zemalja je već uvelo ograničenja na vakcinu, i ona se pažljivo prate, jer je AstraZeneka jeftinija i jednostavnija za čuvanje od većine drugih, i presudna je za globalnu imunizaciju budući da čini osnovu programa Kovaks koji podržavaju UN sa ciljem da vakcine budu dostupne i najsiromašnijim zemljama.\nDžonatan Van-Tam, zamenik ministra zdravlja Velike Britanije rekao je na konferenciji za novinare da najnovija odluka o ograničenju upotrebe Astrazeneke neće uticati na tempo imunizacije ako budu isporučene očekivane količine drugih proizvođača uključujući Fajzer i Modernu.\nBelgija: Vakcina sano za starije od 56 godina\nBelgija od danas neće davati AstraZenekinu vakcinu protiv koronavirusa mlađima od 56 godina, zbog toga što postoji rizik da ona prouzrokuje stvaranje krvnih ugrušaka, saglasili su se nacionalni i regionalni ministri zdravlja. U naredne četiri sedmice mlađi od 56 godina imunizovaće se vakcinama Fajzer i Moderna, a uskoro i Džonson i Džonson, a nakon tog perioda razmotriće se eventualno ukidanje te mere, preneo je Politiko.\nU saopštenju posle sastanka ministara zdravlja se navodi da odluka neće mnogo uticati na proces imuizacije, jer je sada prioritet vakcinacija starijih od 56 godina. Na pitanje šta će biti sa mladima koji su već primili prvu dozu AstraZeneke, portparolka Ministarstva zdravlja je rekla: „Nijedna evropska zemlja još nema odgovor na to odlično pitanje“.\nUpotreba AstraZenekine vakcine za mlađe ljude već je obustavljena u Francuskoj, Nemačkoj, Holandiji, Švedskoj, Islandu, Finskoj i Severnoj Makedoniji, dok su je Danska i Norveška potpuno zabranile.\nKanada je, takođe, zabanila za mlađe od 55 godina, dok Sjedinjene Američke Države još nisu odobrile vakcinu AstraZeneke.\nPonovo varnice Rusije i SAD - Putin sprema sankcije, Bajden se zaklinje na kaznu\n16. apr. 2021 15\nDW: Ima kreveta i respiratora, nema osoblja u Nemačkoj\nKraljevska porodica objavila komemorativni video o princu Filipu i fotografije


Poslanici EP: Važni nezavisnost pravosuđa i ljudska prava : Inkluzija\nPoslanici EP: Važni nezavisnost pravosuđa i ljudska prava\nČlanovi Pododbora za ljudska prava Evropskog parlamenta pozdravili su 29. oktobra u Beogradu napredak Srbije na putu ka EU, ali su ukazali na potrebu poboljšanja položaja Roma, pripadnika LGBT zajednice i ostvarivanja nezavisnosti pravosuđa. Predsednica Pododbora za ljudska prava Evropskog parlamenta Barbara Lohbiler i poslanik Evropske narodne partije iz Rumunije Laslo Tokeš su pozdravili i napore na unapređenju odnosa Beograda i Prištine. Barbara Lohbiler je pozvala članice EU da ne vraćaju romsku decu koja su dobro integrisana u njihov obrazovni sistem u zemlju porekla, poput Srbije, jer se dešava da na kraju ne završe školu.\nLohbilerova je na konferenciji za novinare u EU Info centru ocenila da je dosta koraka preduzeto u cilju poboljšanja položaja romske zajednice u Srbiji ali da je reč o početnim pokušajima da se reše problemi sa kojima se suočavaju Romi i u EU – pristup zdravstvu, obrazovanju, smeštaj i zapošljavanje.\nOna je pozvala članice EU da ne vraćaju romsku decu koja su dobro integrisana u njihov obrazovni sistem u zemlju porekla, poput Srbije.\n“Upućujem zahtev članicama EU da, s obzirom na sadašnje vrlo loše uslova živote mnogih Roma ovde, ne šalju mlade Rome u Srbiju jer se na kraju dešava da ne završavaju školu”, rekla je poslanica poslanica kluba Zeleni/Evropski slobodni savez iz Nemačke.\nNa pitanje koja pitanja Srbija mora da reši da bi, kad pregovoru počnu, otvorila poglavlje 23 koje obuhvata ljudska prava i pravosuđe, ona je izdvojila nesavisnost pravosuđa i unapređenje položaja LGBT osoba.\n“Više je nego jasno da pravosuđe nije dovoljno nezavisno i to je veliki izazov. Naravno, potrebno je obučiti zaposlene ali je to i pitanje nemešanja političke sfere u rad pravosuđa”, rekla je ona.\nPodsetila je da se Evropski parlament bavi i pitanjem prava sekusalnih manjina i dodala da je “vrlo teško razumeti da je srpska policija toliko slaba da ne može da izađe na kraj sa demonstracijama i zaštiti mirne demonstrante od nasilja”.\n“Mnogo bi pomoglo kada bi im se (LGBT osobama) omogućilo da izraze svoja prava ali i da podrška stigne sa višeg političkog nivoa. Nadamo se da će sledeće godine biti održana parada”, rekla je ona.\nPoslanica Evropskog parlamenta je rekla da je sa predstavnicima vlade, parlamenta i civilnog društva u Beogradu razgovarala i o nasilju nad ženama i podržala napore da se to spreči.\nPohvalila je napore koji se preduzimaju da se ostvari veća rodna ravnopravnost na tržištu rada i napore da se reši pitanje nezaposlenih žena i mladih, ali je dodala da je jasno da će taj proces zbog visoke stope nezaposlenosti u Srbije i teške ekonomske situacje dugo trajati.\nTokeš je rekao je da će rešavanje pitanje nacionalnih manjina biti važno za napredak u evropskim integracijama.\nOcenio je da Srbija ima dobar sistem koji pruža autonomiju nacionalnim manjinama ali da ga treba unaprediti.\nDelegacija Evropskog parlamenta završili su dvodnevnu posetu Srbiji u koju je doputovala kako bi se upoznala sa prilikama na planu ljudskih prava pred početak pregovora o članstvu. Evropski parlament će biti uključen u proces pristupanja i njegov specijalizovani pododbor biće odgovoran za praćenje primene evropskih standarda u oblasti ljudskih prava u Srbiji.\nPoslanici EP su se sastali sa predstavnicima Skupštine Srbije, Ministarstva pravde i državne uprave, Kancelarije za ljudska i manjinska prava, zaštitnikom građana i razgovarali sa predsednicima saveta nacionalnih manjina u Srbiji.\nOtvorene prijave za učešće na Akademiji romskog liderstva (rok: 19.7.2020)\nOEBS-ova Kancelarija za demokratske institucije i ljudska prava (ODIHR) organizuje Akademiju romskog liderstva. Akademija će…


Prihodi od igara na sreću veći od 42 miliona KM: Korona zakotrljala kocku - Akta.ba\n28.12.2020. 08:08 / Izvor: Nezavisne novine\nPrihodi od igara na sreću u Republici Srpskoj rastu i za vrijeme pandemije virusa korona i po tom osnovu za 11 mjeseci prikupljeno je više od 42 miliona KM, što je više za preko 3,4 miliona KM nego godinu dana ranije u istom periodu.\nU Republičkoj upravi za igre na sreću kazali su "Nezavisnim" da je prihod ostvaren od naknada za priređivanje igara na sreću, nagradnih i zabavnih igara i poreza na dobitke od igara na sreću do kraja novembra ove godine iznosio 42.046.511 KМ.\n"Po tom osnovu u istom periodu lani prikupljeno je 38.628.894 KМ", naveli su u Republičkoj upravi za igre na sreću.\nOni su podsjetili da je u toku ove godine priređivačima igara na sreću u Republici Srpskoj dva mjeseca bio zabranjen rad usljed pandemije virusa korona.\nDa su rasli prihodi i od naknada za priređivanje internet igara na sreću, pokazuje i podatak da je ove godine za 11 mjeseci prihod iznosio 15,87 miliona KM, što je za sedam miliona više nego godinu dana ranije, kada je bio 8.818.547 KM.\nEkonomisti kao razlog za rast prihoda od priređivanja igara na sreću ističu pandemiju virusa korona.\n"Krizna vremena utiču na psihu naših ljudi koji pokušavaju na neki brz i efikasan način da dođu do novca, a to je u ovom slučaju kocka. U ovom periodu desilo se da pojedini ostanu bez posla te da neki imaju i smanjena primanja dok su troškovi i potrebe ostali na istom nivou, tako da je pokušaj da se kućni budžet nadomjesti nekim izvorom sredstava, odnosno materijalni motiv da se prebrodi ova kriza koja je nastala", kazao je Aleksandar Ljuboja, član Udruženja ekonomista RS SWOT.\nDodao je da su razne restriktivne mjere koje su proistekle iz trenutne situacije dovele do toga da je bilo više slobodnog vremena za dokolicu i igranje.\n"Ta tri elementa zajedno doprinijela su rastu prihoda od priređivanja igara na sreću u budžetu RS", rekao je Ljuboja.\nSociolog Vedran Francuz kaže da podaci o konstantnom rastu prihoda od igara na sreću pokazuju da je društvo sve veći zavisnik od kocke.\n"Broj kockara raste u zemljama koje su siromašne, jer se ljudi okreću igrama na sreću kako bi izbjegli svakodnevne probleme. Većina igra zbog želje za dobitkom, kako bi kraćim putem stekli novac, ali je malo onih koji dobijaju. To je začarani krug iz kojeg se teško izlazi", rekao je Francuz i dodao da samo mali dio osoba ima potrebu da se kocka iz zabave i uzbuđenja.\nDodao je da se RS i prije početak pandemija nalazila visoko po broju ovisnika i po broju kladionica.\nPrema njegovim riječima, cijela ova situacija izazvana virusom korona, gdje se veliki dio stanovništva zatvorio u kuću, omogućila je tim ljudima da više vremena provedu na internetu i samim tim je došlo do povećanja ovog načina zabave, odnosno porasta poroka.\nStudent iz Gradiške Marko P. do novca pokušava doći u kladionicama.\n"Kladim se isključivo na fudbal i košarku, jer ta dva sporta najbolje poznajem i ne mašim mnogo. Igram kako bih dopunio džeparac i ulažem od jedne do dvije marke. Kad saberem godišnji ulog i dobitak, više dobijem nego što uložim", priča Marko.\nZa 7 mjeseci u RS-u prikupljeno 23 miliona KM od igara na sreću


Nemačka se dosad suzdržavala od uvođenja obaveznog cepljenja zbog straha od povećanog manjka medicinskog osoblja i negovatelja. Međutim, podrška za taj potez je narasla nakon što se zemlja suočila s porastom broja slučajeva zaraze u četvrtom talasu pandemije.\nSocijaldemokrate, Zeleni i Liberalno-demokratska stranka, koji se spremaju da formiraju novu nemačku vladu u sredu, nameravaju parlamentu da predstave novi zakon tokom sledeće nedelje.\nU nacrtu stoji da će zaposleni u spomenutim područjima do 15. marta trebati dokazati da su vakcinisani protiv koronavirusa, da su se oporavili od kovida 19 ili predočiti potvrdu da se ne mogu cepiti.\nBudući da Nemačka namerava da vakciniše 30 miliona ljudi pre Božića, nacrt zakona bi takođe dopustio stomatolozima, veterinarima i lekarima da privremeno provode vakncinisanje nakon što prođu za to predviđenu obuku.\nPredloženi zakon bi do 15. februara produio privremene mere koje bi nemačkim saveznim pokrajinama omogućile da prema potrebi uvedu još strože mere ako je potrebno.\nNEWER POSTZa ćutanje o narko letovima pozicija v.d. Generalnog direktora RTRS-a.\nOLDER POSTPoznata imena uhapšenih zbog droge u Banjaluci


Laser service – LASCAM systems\nUsluge servisa LASCAM Systems\nNudimo brzi odgovor na pozive pri čemu se problemi najčešće eliminišu na licu mesta.\nObavljamo opravke u i van garantnog roka opreme skoro svih vodećih svetskih proizvođača.\nZa komplikovanije slučajeve servisa sarađujemo direktno sa proizvođačima opreme i uspostavljamo komunikaciju sa njima u cilju brze opravke vaše opreme.\nOdržavanje laserske opreme\nLASCAM nudi regularno održavanje laserkih izvora, čišćenje laserske glave i optike, opravke optičkog kabla, podešavanje sistema, opravku elektronike, kalibraciju mernih instrumenata i proveru izlaza laserskog zraka.\nMi ćemo obezbediti kontrolu, dijagnostiku ili kompletno renoviranje vaseg laserskog izvora i dodatnih komponenti. Zahvaljujući tesnoj saradnji sa proizvođačima, možemo obezbediti sertifikat o renoviranju uređaja od strane proizvođača ili da produžimo garanciju za vaš uređaj.\nObezbeđujemo brzo reagujući servis na poziv sa zamenom opreme jedan za jedan, što značajno skraćuje prekid proizvodnog ciklusa i smanjuje gubitke.\nLaserski sistemi uključuju određen broj delova sa ograničenim životnim vekom (potrošni materijal). Obično tu spada optika za fokusiranje zraka, lampe za pobudu, dizne za sečenje, keramički elementi, vodeni i vazdušni filteri, itd..\nZahvaljujući bliskoj saradnji sa našim partnerima u mogućnosti smo da obezbedimo originalne rezervne delove po povoljnim cenama.\nTakođe, posedujemo određenu količinu robe na lageru što značajno smanjuje vreme isporuke.\nSpecifikacije / Naručite ovde\nServisni hotline telefoni rade 24/7\nMolimo vas da ne oklevate da nas kontaktirate ukoliko vam je potrebno više informacija o načinu rada servisne službe.


Napisao marko, 2019-05-31 15:30:07 u Novosti\nNačin upotrebe virtuelne realnosti u svrhu obrazovanja, bila je tema prvog VR hakatona održanog od 24. do 26. maja, u Startit Centru Inđija. Pobednik hakatona bio je tim „Pixels2Pixels“ koji je osmislio VR aplikaciju za učenje znakovnog jezika, a nagradni fond iznosio je čak 1000 evra. Ovo je bio šesti IT događaj koji se realizuje ove godine, u okviru projekta XBIT, finansiranog od IPA Cross-border Cooperation programa Hrvatska-Srbija 2014-2020, u cilju predstavljanja virtuelne tehnologije u svrhe edukacije i unapređenja obrazovnog sistema.\nPobednički tim „Pixels2Pixels“ osmislio je aplikaciju VR equal app, koja nas pored učenja znakovnog jezika uči i da smo svi jednaki uz slogan „We are equal“. Prema statistici broj ljudi sa oštećenim sluhom je u porastu, dok u najnerazvijenijim delovima sveta ne postoji kvalifikovanog stručnog kadra, iz tog razloga VR app je namenjena podjednako deci sa posebnim potrebama, kao i njihovim drugarima iz odeljenja i edukaciji kadrova u nerazvijenim delovima sveta.\nVirtuelna realnost je tehnologija budućnosti koja omogućava da se obrazovni sistem unapredi i pojednostavi. Virtuelna realnost predstavlja opisivanje trodimenzionalnog, komjutersko-generisanog okruženja sa kojim korisnik može da vrši interakcije i obrađuje različite aktivnosti.\nU okviru hakatona studenti su imali priliku da tokom 48 sati osmisle, razviju i predstave svoja IT rešenja na zadatu temu. Na Hakatonu je bilo 25 učesnika raspoređenih u 6 ekipa koji su pored prostora za razvijanje svojih ideja imali i posebne prostorije za odmor i sve što im je bilo potrebno za vreme trajanja hakatona. Hakaton je deo XBIT projekta, koji partnerski sprovode Ministarstvo trgovine, turizma i telekomunikacija, Udruženje građana SEE ICT i Fakultet tehničkih nauka u Novom Sadu.\nAktivnosti međunarodnog projekta XBIT se sprovode od strane 5 partnera, Ministarstva trgovine, turizma i telekomunikacija, udruženje građana SEE ICT i Fakulteta tehničkih nauka u Novom Sadu u Srbiji, kao i Opština Magadenovac i OSVIT Inkubator iz Donjeg Miholjca u Hrvatskoj. Projekat se bavi razvojem uslova za optimalan i strukturiran razvoj IT industrije i preduzetništva u programskom regionu, kao i za njegovo optimalno korišćenje kao generatora inovacija i konkurentnosti. U narednim mesecima realizovaće se mnogobrojne aktivnosti, kako bi se unapredilo korišćenje IT tehnologija u preduzetništvu.\nFakultet tehničkih nauka jedna je od najsavremenijih visokoobrazovnih institucija u regionu sa tradicijom dugom 57 godina, koja svoju misiju ostvaruje u tri međusobno povezane grupe delatnosti: visoko obrazovanje, naučnoistraživački rad i transfer znanja u privredi.


utorak, 28. novembar 2017. 21:35h\nJeca Nedeljkov, saradnica Autonomnog ženskog centra kaže da je veoma korisno što je seminar organizovan u vreme 16 dana aktivizma borbe protiv nasilja nad ženama u porodici Pančevo.MOJKraj.rs/arhiva\nTema seminara bila je koordinisana akcija u lokalnoj zajednici u prevenciji nasilja.\nSeminaru su prisustvovali predstavnici različitih institucija: pravosuđa, Doma zdravlja, besplatne pravne pomoći, Nacionalne službe za zapošljavanje, obrazovanja, lokalne zajednice, Saveza za rodnu ravnopravnost.\nJasna Vujičić, rukovodilac Sigurne kuće u Pančevu kaže da je važno da se napravi plan kojim će se pokazati da i ono što je do sada rađeno može da se radi bolje i više.\nPančevo važi za grad u kojem je grupa za koordinaciju i koordinisana akcija učvršćena, ali svaki put možemo više. Upravo odziv predstavnika različitih institucija je pokazatelj i odgovornosti i spremnosti da uradimo više.Sledi primena naučenog nakon tri meseca intezivnog rada. Imali smo ispred sebe sjajne edukatorke, osobe koje su u temi, one koji poznaju i prepoznaju problematiku, koji su nam preneli znanje. Ovladali smo određenim veštinama i ostaje da to sada uradimo na delu, kaže Jasna Vujičić.\nJeca Nedeljkov, saradnica Autonomnog ženskog centra kaže da je veoma korisno što je seminar organizovan u vreme 16 dana aktivizma borbe protiv nasilja nad ženama u porodici.\nVažno je da ovih 16 dana aktivizma budu podsticaj lokalnim zajednicama da unaprede svoj rad. To je upravo tema seminara - kako u lokalnoj zajednici profesionalci koji rade u institucijama koje su zadužene za sprečavanje nasilja u porodici mogu da unaprede svoj rad i to je individualizovano. Mi ne namećemo šta treba da urade, kazala je Nedeljkov.\nU prvom delu seminara edukatori su podsetili predstavnike institucija na obavezu da budu povezani i da se koordinišu. U drugom delu seminara učesnici procenjuju šta je to šta žele da unaprede i prave početne korake unapređenja zaštite.\nSeminar je jedna od aktivnosti koja se realizuje u okviru projekta "Dodatno osposobljavanje stručnih radnika za rad sa žrtvama porodičnog nasilja", koji finansira pokrajinski Sekretarijat za socijalnu politiku, demografiju i ravnopravnost polova. Jedna od aktivnosti je bila i likovna radionica sa decom koja su smeštena u Sigurnoj kući.\nJeca Nedeljkov kaže da su ih podsetili na čemu treba da počiva njihova saradnja i koordinacija: na uvažavanju, poverenju svih, na jednakosti svih bez obzira na društvenu moć koju neka institucija ima ili nema i da odluke donose zajedno, da nesporazume rešavaju konstruktivno na neagresivan i nenasilan način i kako da svoje akcije i nove, inovativne predloge za unapređenje prezentuju javnosti.\nJasna Vujičić iz Sigurne kuće kaže da su radili u različitim tehnikama i bavili se pravima deteta, kako oni to vide i šta znači pravo na obrazovanje, pravo na zdravstveno osiguranje i lečenje.\nU pitanju je tridesetak radova koji imaju simboliku. Ramovi su u obliku kućice, ceo ram su sami osmislili od štapića koje su bojili, crteže su nacrtali zajedno sa koleginicama iz Sigurne kuće. Na takav način im pomažemo da budu deo socijalne sredine, da budu prihvaćeni i da ne budu drugačiji od ostalih, objašnjava Jasna Vujičić.\nSvi zainteresovani izložbu moći će da pogledaju do kraja nedelje u holu Gradske uprave Pančevo.\nnasilje u porodici institucionalna zaštita


Ekaterina Trendafilova predsednica Specijalnog suda za ratne zločine na Kosovu – Balkanekspresrb.rs\nTrendafilova (1953.) istaknuti je sudija, pravnik i naučni radnik iz Bugarske sa velikim iskustvom iz oblasti međunarodnog krivičnog prava, krivičnog procesnog prava i ljudskih prava. Obavljala je funkciju sudije u Međunarodnom krivičnom sudu (MKS) od 2006. do 2015. Do stupanja na dužnost u MKS-u, bila je profesor krivičnog prava i pravosuđa na Sofijskom univerzitetu, zamenik okružnog tužioca u Okružnom sudu Sofije, kao i ekspert za pitanja krivičnog prava i standarda ljudskih prava pri Parlamentu, Vrhovnom sudu i raznim ministarstvima u Bugarskoj\nDR EKATERINA TRENDAFILOVA postavljena je za predsednicu Specijalnog suda za ratne zločine na Kosovu. Nakon što je nezavisna Komisija za izbor predala svoju preporuku, Aleksandra Papadopulou, šefica Misije EULEX-a na Kosovu, zvanično je imenovala predsednicu suda. Trendafilova (1953.) istaknuti je sudija, pravnik i naučni radnik iz Bugarske sa velikim iskustvom iz oblasti međunarodnog krivičnog prava, krivičnog procesnog prava i ljudskih prava. Obavljala je funkciju sudije u Međunarodnom krivičnom sudu (MKS) od 2006. do 2015. Do stupanja na dužnost u MKS-u, bila je profesor krivičnog prava i pravosuđa na Sofijskom univerzitetu, zamenik okružnog tužioca u Okružnom sudu Sofije, kao i ekspert za pitanja krivičnog prava i standarda ljudskih prava pri Parlamentu, Vrhovnom sudu i raznim ministarstvima u Bugarskoj.\nTrendafilova je izjavila da je počastvovana izborom. “Svesna sam ogromne odgovornosti da se pred Specijalizovanim većima osigura primena najboljih iskustava iz sudske prakse, i da se putem pravičnog i nepristrasnog postupka obezbedi pravda kako onima koji su pozvani na odgovornost, tako i žrtvama počinjenih zločina. Nameravam da ovu ulogu ostvarim radeći nezavisno, odlučno i energično, i angažujući sve svoje sposobnosti. Apsolutno je ključno da ostvarimo svoj zadatak na efikasan, profesionalan, i bezbedan način.”\nTrendafilova je izabrana na četiri godine i stupa na dužnost u januaru 2017. Specijalni sud, ili Specijalizovana veća i Specijalizovano tužilaštvo deo su sudskog sistema Kosova sa sedištem u Hagu, u kojem će raditi međunarodno osoblje. Privremene je prirode i imaće konkretan mandat i nadležnost za određene zločine protiv čovečnosti i ratne zločine počinjene od 1. januara 1998. do 31. decembra 2000. godine koji su, počinili pripadnici Oslobodilačke vojske Kosova nad etničkim manjinama i političkim neistomišljenicima.(Agencije)♦\nTagsEkaterina Tredanfilova Kosovo OVK sud


Važna promena zakona o radu - Moja Firma\nPOČETNA Vesti Zakoni i mišljenja Važna promena zakona o radu\nVažna promena zakona o radu\nZakoni i mišljenja 19. decembra 2017.\nU Službenom Glasniku 113/2017 od 17.12.2017. godine objavljen je zakon o izmenama i dopunama zakona o radu. Ovo je naročito važno za poslodavce jer je promenjen rok do kog poslodavci podnose prijavu na obavezno socijalno osiguranje za zaposlenog. Do sada je važilo pravilo da se jedinstvena prijava zaposlenog na obavezno osiguranje podnosi u roku do tri radna dana od dana zaposlenja, odnosno zaključenja ugovora o radu ili dana početka obavljanja delatnosti. Izmenom zakona o radu poslodavci će ubuduće biti u obavezi da podnesu jedinstvenu prijavu na obavezno osiguranje zaposlenog najkasnije pre stupanja zaposlenog i drugo angažovanog lica na rad.\nZakon je između ostalog dopunjen u članu 35. čiji stav 2 sada glasi:\n„Poslodavac je dužan da na osnovu ugovora o radu ili drugog ugovora o obavljanju poslova zaključenog u skladu sa ovim zakonom podnese jedinstvenu prijavu na obavezno socijalno osiguranje u roku propisanom zakonom kojim se uređuje Centralni registar obaveznog socijalnog osiguranja, a najkasnije pre stupanja zaposlenog i drugog radno angažovanog lica na rad.“\nOvo predstavlja još jedan vid borbe protiv rada na „crno“ jer sada više neće biti moguće zloupotrebljavati rok od tri radna dana koji se koristio za prijavu zaposlenog na obavezno osiguranje.\nProdužen rok za subvenciju po članu 45. Zakona o doprinosima za obavezno socijalno osiguranje\nPorezi i obaveze 22. novembra 2017.\nDana 16.11.2017. godine na sednici Socijalno ekonomskog saveta, usvojena je inicijativa Unije poslodavaca za produžetak roka važenja subvencije propisane članom 45. Zakona o doprinosima za obavezno socijalno osiguranje. Ovim je produžen rok važenja subvencije do 31.12.2018. godine. Podsećanja radi, reč…


Rezervisanje susednih sedišta u avionu - Saveti za putnike - FAQ - eSky.rs\nSvakom putniku koji rezerviše avio karte za više osoba bitno je da svi koji putuju sede jedan do drugog. Šta da uradite kako biste obezbedili susedna sedišta u avionu?\nIzbor sedišta kod niskobudžetnih avio kompanija\nUkoliko putujete sa niskobudžetnim avio kompanijama kao što su Ryanair, Wizz Air, Easy Jet, mesta u avionu će vam biti dodeljena automatski za vreme čekiranja. Ukoliko želite da odaberete neka konkretna mesta, ova usluga se dodatno naplaćuje.\nIzbor sedišta kod redovnih avio kompanija\nNa većini letova redovnih avio kompanija prilikom čekiranja možete odabrati konkretno sedište u avionu za svakog od putnika. Međutim, sve više avio kompanija počinje da naplaćuje ovu opciju. Ako putujete preko avio kompanija LOT, Lufthansa, Austrian Airlines, KLM, besplatno možete odabrati svoje mesto samo prilikom čekiranja, 24 časa pre poletanja.\nPostoji i druga praksa – avio kompanije Air France i KLM za putnike koji su nabavili karte po najnižim tarifama automatski dodeljuju mesta u avionu prilikom čekiranja i ne postoji mogućnost promene.


Japanski naučnici odgonetnuli tajnu „crvene lepeze“ stare više od 1,4 hiljade godina - Sputnjik Srbija\n20:27 06.04.2020 (osveženo 17:30 07.04.2020) Preuzmite kraći link\nJapanski naučnici su uporedili istorijski opis „crvene lepeze“ sa savremenim podacima o polarnoj svetlosti.\nSastavili su onakvu kartu zemljinog magnetnog polja kakva je bila u momentu pojave ovog fenomena. Japan se tada nalazio na širini od oko 33 stepena umesto današnjih 25 i takozvani „fazanov rep“ nalazio se u oblasti na koju je uticala jaka magnetna oluja.\nKako se navodi u studiji istraživanja na sajtu Kulturoloških i socijalnih nauka pri Univerzitetu za napredna istraživanja u Hajami, upravo ovo je moglo doprineti pojavi toliko neobične polarne svetlosti.\nIstorijski gledano, „fazanov rep“ se u Japanu smatrao lošim predznakom.\nJapan, polarna svetlost


Republika Srbija domaćin drugog Digitalnog samita Zapadnog Balkana – Info Centar Juga\nJablanički okrug Jug Srbije Lebane Leskovac Srbija Vesti\nRepublika Srbija domaćin drugog Digitalnog samita Zapadnog Balkana\nRepublika Srbija, danas 4. i sutra 5. aprila 2019. godine, domaćin je drugog Digitalnog samita Zapadnog Balkana (#WBDS) koji se održava u Palati Srbija u Beogradu.\nOvaj važan skup je okupio ministre odgovorne za infpormaciono društvo i digitalnu agendu Zapadnog Balkana i EU, predstavnike Evropske komisije kao i predstavnike IT industrije i privrede iz regiona i sveta, kako bi se izneli najbolji rezultati digitalne transformacije i razmenile ideje.\nDigitalni samit organizuju Kabinet predsednice Vlade, Kancelarija za IT i elektronsku upravu i Privredna komora Srbije i jedan je od najznačajnijih događaja u 2019. godini.\nDigitalni samit se održava paralelno u tri sale Palate Srbija i pokriva brojne teme, od digitalizacije privrede i društva, primene inovacija, aktualnih tema u oblasti telekomunikacija, preko primene digitalnih veština i uvođenja novih programa u obrazovanje, primene novih tehnologija u bankarskom poslovanju, do regionalne saradnje u oblasti bezbednosti i međusobnog priznavanja elektronskih usluga.\nTokom samita, najbolje IT kompanije iz regiona i perspektivne start-ap kompanije dobiće priliku da predstave svoje proizvode i inovativna rešenja u sklopu sajamskog dela samita koji se održava na oba nivoa Palate Srbija.\nSvetski dan autizma 02. april\nLEBANE: U nedelju besplatni preventivni pregledi u Dom zdravlja\nGradski dečji hor „Zvezdice“ boravio u Slovenskim Konjicama i Trstu\nPreminuo vlasnik kompanije ORMO Orhan Ocalgirai\nSijarinska banja Vesti Zabava\nSVRLJIG: “BELMUŽIJADU” POSETILO 80.000 LJUDI\nSUTRA JE KRSTOVDAN! U ponoć obavezno zamislite želju\nU Velikom Vojlovcu komšija pucao na bračni par, policija još uvek radi uviđaj\nU selu Veliko Vojlovce došlo do pucnjave, povređene dve osobe\nMinistar odbrane Stefanović i načelnik Generalštaba general Mojsilović u obilasku dela snaga u stanju povišene borbene gotovosti


Ministarstvo privrede predstavilo je 10. aprila 2019., u Privrednoj komori Srbije dva aktuelna programa podrške usmerena na ulaganje u proširenje proizvodnih kapaciteta. Opredeljeno je 1,7 milijardi dinara, a ministarstvo jedan program realizuje sa Fondom za razvoj, a drugi u partnerstvu sa bankama. Cilj programa je podrška malim i srednjim proizvodnim preduzećima, kao i građevinskim firmama koje nameravaju da prošire proizvodnju i kupe novu mehanizaciju ili opremu.\n"Imajući u vidu ovaj period koji sam navela plasirali 20 milijardi kreditnih sredstava i oko dve milijarde bespovratnih sredstava za 1.400 klijenata onda možete da zamislite da je to zaista povoljno i da je Vlada Srbije dala jednu dobru injekciju", objašnjava Slađana Backović, direktorka Fonda za razvoj. Direktorka Fonda je poručila privrednicima da se prijave za sredstva jer su, kako je rekla, to ubedljivo najpovoljnije kreditne linije u Srbiji. Krediti se obezbeđuju zalogama, hipotekama, bankarskim garancijama i kod privrednika koji već imaju razvijen biznis nema nikakvih problema u vraćanju novca, dok se na terenu rešavaju problemi sa kojima se susreću početnici u poslovanju, ukazala je Backović.